Mungkin alah banyak nan tau tapi disiko ambo hanyo ingin babagi carito dan pengetahuan ambo terhadap sesuatu nan ndak buliah awak lakukan katiko ditinggakan dek urang nan disayang untuak salamo-lamonyo. Hal nan ndak dibuliahkan salah satunyo adolah maratok. Dalam HR. Muslim pun disabuik an baso bukanlah dari golongan kami urang nan manampa pipi (katiko ditimpa kematian), mancabiak pakaian, dan mangaluah sarato maratoi kematian sarupo kebiasaan jahiliah. Selain itu masih dalam HR Muslim mangatokan basonyo duo hal nan ado pado manusia dan kaduonyo manyebabkan kafir yaitu maingkari keturunan dan maratok i kematian. Sangat jaleh basonyo Islam malarang hal itu karano kesedihan nan balabiahan mamiliki banyak mudharat diantaronyo manyakik an diri surang, mangurangi fokus dalam baibadah, dan maagiah baban kapado urang nan maningga.


Hari tu Jia bagaya bana ka pai baralek gadang. Dipakainyo gaun merah tarang bajalan dari limau manih ka rumah gadang. Katiko jia sadang makan hidangan prasmanan, di ciumnyo baun-baun manyangek di badannyo. Dicari-cari nyo dima asal baun busuak tu. Sakatiko Jia mamakiak mancaliak ado cirik buruang di langan gaun merah nyo. Kontras bana warna putiah cirik buruang tu jo gaun mewah yang di pakai Jia. Mancak-mancak Jia jo mandehnyo mintak di ambiak-an cirik buruang tu dari bajunyo. Jia nampak jijok dan namuah mangelap cirik buruang tu. Padahal lah gaya bana Jia hari tu, sialnyo jadi busuak karno kanai cirik buruang gereja yang masuak ka dalam tenda pesta.


Babarapo nan lau ado aturan kalau toilet di Partamina gratis, sahinggo indak adonyo pungutan liar dari urang nan indak batangguang jawab. Tapi kalau manuruik ambo, salagi toilet nan mambayia tu lai barasiah dan fasilitasnya layak dipakai indak jadi masalah. Tapi kalau toiletnyo alah jorok indak barasiah tapi tatap mambayia agak mambuek hati indak ikhlas untuak mambayianyo. Satalah dikaluaanyo paraturan kalau indak mambayia ado salah satu toilet Partamina nan dulu barasiah kini bantuak indak taurus. Sarok nan baleyak di lantai, WC nyo nan indak disikek dan dibarasiahan sampai mambuek licin lantai. Jadi sabananyo memang ado patugas khusus untuak mambarasiahan atau memang dipadiaan bantuak itu. Ciek lai, nan mamakai harus pulo sadar akan kabarsihan fasilitas toilet karano dipakai sacaro umum.


Mia di tarimo masuak Universitas Syarif Hidayatullah Jakarta, impiannyo nio sskolah kasiko terwujud. Mia batarimo kasiah jo amak dan apak nyo yang alah maagiah dukungan dan mandoan inyo salamo ko. Kaduo urang tua mia pun sanang bana mancaliak anak nyo masuak ka kampus berbasis Islam Negeri. Buek kalian yang nio labiah mendalami ilmu agama, nio mandapek an suasana kampus yang agamis, nio masuak ka kampus nan mamiliki sopan santun yang labiah bantuak urang nan elok, pokoknyo banyak kalabiah an nyo. Untuak kalian nan nio masuak ka kampus yang mode ko, ayoklah awak masuak ka Kampus berbasis islam, samangaik untuak kalian kasadoalah nyo manggapai pendidikan jo akhlak nan elok.


Ambo tamasuak urang nan suko makan ikan sarden kalengan tapi ikannyo tu digoreng dulu. Kabanyakan urang kan sasuai patunjuak, ditumis mode tu. Kalau ambo ko indak pernah mamasak ikan sarden kareno indak tahan jo baun amisnyo. Ambo jajok bana mancium baun ikan sarden. Jadi amak ambo taruih mamasak ikan tu digoreng baru ambo nio makan. Bantuak ikan sarden kalau digoreng, warno barubah labiah galok, tacaliak labiah bantuak ikan goreng, ikan ko lambuik juo kalau digoreng, pas di goreng ado bantuak sarundengnyo dari kuliknyo tu yang alah kanai aia dari kaleng. Pokoknyo lamak lah ikan sarden tu kalau alah di goreng jadi indak baun amis lai.


Pamutuih Hubungan Karajo atau disingkek manjadi PHK adalah langkah perusahaan untuak mengakhiri hak dan kewajiban antaro pakerja jo perusahaan. PHK pun haruih ado alasan nan masuak akal sabagai dasar pamutuihan karajo iko. Prosedur untuak malakukan PHK pun ado yaitu manyiapan data pandukung. Kaduo, mambari informasi talabiah dahulu untuak karyawan yang bersangkutan. Katigo, malakukan musyawarah bia dapek mandiskusian tantang PHK iko sahinggo karyawan indak maraso dikhianati dek perusahaan. Lalu malakukan mediasi hukum sasuai jo peraturan nan berlaku katiko perusahaan mamutuskan untuak mam-PHK karyawan. Lalu, perusahaan manyiapkan biaya kompensasi sasuai jo ketetapan peraturan nan mengatur tentang hak karyawan. Prosedur iko dapek dilakuan untuak karyawan kontrak. Sedangkan untuak karyawan tetap prosedur nan ado haruih dipertimbangkan labiah lanjuik.


Takana bana ba a perasaan saat amak jo abak maningga an ambo surang di rumah karano harus pai pulang kampuang dek gara-gara ado salah seorang dari keluarga ambo maningga dunia, yaitu adiak dari abak ambo. Awalnyo biaso-biaso se perasaan ambo, cuma lah lapeh maghrib bulu kuduak ambo ko tagak sadonyo, mode ado urang nan sadang mancaliak ka arah ambo dari arah dapua, cuma pas ambo caliak ndak ado sia-sia. Untuak mailangan raso takuik ko ambo bae pai ka kamar, abis tu ambo ambiak Al-Qur'an, dan ambo baco saat itu juo dalam kamar. Setelah ambo baco Al-Qur'an ambo iduik an musik urang mangaji-ngaji dari dalam hp. Alhamdulillaah hati jadi labiah tanang.


Kalian sabagai urang tuo pasti cameh katiko anak kalian alah mulai bapacar-pacaran. Apolai kini banyak urang tuo nan stres karano tibo-tibo diagiah cucu takajuik dek anaknyo nan masih basakolah. Contohnyo se tetangga ambo nan anaknyo tibo-tibo alah hamil gadang padohal alun tamat kuliah. Untuak itu ado caro-caro nan sabananyo bisa awak lakukan untuak mahindari anak dari pergaulan bebas. Diantaronyo adolah jan biakan anak tu maraso kesepian. Awak sabagai urang tuo harus maisi hari-hari anak dengan kebersamaan supayo anak ndak mancari kebahagiaan lain di lua. Dengan caro demikian mako anak pasti ndak akan nio mambuek keluarganyo sadiah karano kasadiahan keluarga adolah kasadiahannyo sendiri.


Ambo naiak KRL satiok hari untuak pai karajo. Jam-jam barangkek karajo adolah salah satu jam-jam sibuk dek banyak urang nan pai karajo pakai KRL. Pernah suatu hari, saat ambo manunggu kereta baranti di peron, ado urang nan nampak takaja-kaja manyorobot antrian masuak KRL. Masalahnyo inyo manyorobot dan maso pulo untuak masuak ka kareta padohal urang nan ka turun alun turun sadonyo. Dek maraso taganggu ambo tegur inyo untuak ikuik antrian masuak di sampiang pintu masuak kereta. Paja tu malah manggurutu dan tadanga dek ambo. Ambo berang mancaliak kelakuan paja ciek tu. Tapi dek ambo takaja-kaja pulo untuak pai karajo, ambo ndak nio cari masalah, jadi ambo anyiang-anyiang se sambia mancaliak ereng paja ciek tu.


Hari ko adolah hari nan mambahagiaan bana untuak bela. Bela ditarimo di kampus yang lah manjadi impian bela dari 3 tahun yang lalu. Institut Teknologi Bandung adolah kampus impian Bela sajak awal masuak SMA. Sabagai warga asli Bandung, kebahagiaan Bela manjadi duo kali lipek karano bisa kuliah di kampus yang dakek dari rumah. Bela indak paralu mancari kos dan iduik jauah dari urang tuo. Persiapan Bela untuak bisa masuak ka ITB indak main-main. Bela alah ikuik bimbingan perguruan tinggi sejak awal naiak ka kelas 3 SMA. Dari asal sakolah SMA Bela ado 2 urang nan ditarimo di FTI ITB salah satunyo adalah Bela. Katiko tau kaba kalulusan Bela, urang tuonyo maraso sangaik sanang dan bangga ka Bela. Sabagai hadiah dari karajo kareh Bela, ayah Bela maagiah hadiah kelulusan yaitu motor matic untuak mamudahan Bela untuak pulang pai ka kampus.


Sawaktu den mangunjungi uni ka rumah inyo kini untuak basilatuhrahmi, kebetuan saat itu uni marasoan gejala urang nan ka malahiaan. Den nan panik pun langsuang maangek uni untuak babaring ditampek lalok. Satalah itu, den langsuang manghubungi ambulan dan suami uni untuak datang ka rumah. Satalah manunggu sakitar 15 minik, ambulan nan dipanggia pun tibo. Digotongnyo uni mamakai tandu samo perawat dalam ambulan. Didalam ambulan, uni nan alah lamo marasoan sakik pun mangejan dan dibantu samo perawat tu. Dek jalanan nan macet karano ado sebuah insiden kecelakaan mambuek jalan padek dipenuhi kendaraan lain. Uni pun tatap barusaho untuak mangaluaan anaknyo. Sambia manunggu jalan tabuka, kironyo uni alah malahian didalam oto ambulan. Didalam ambulan pun dipanuhi jo suaro tangih bayi nan masih basimbah darah tasabuik. Katikok tibo di rumah sakik, uni langsuang ditangani samo dokter nan sadang bajago. Katiko suasana alah tanang, keluarga menghampiri uni sambia mangucapan salamek atas kehadiran anggota keluarga baru.


Awalnyo karano paruik ko lah lapa bana dan sado tampek makan di sekitaran kostan ambo pado tutuik karano waktu itu masih suasana hari rayo jadi tapaso lah ambo makan di warteg dakek kostan. Dek ambo ndak bisa makan tanpa ayam ambo pasan lah saat itu samba ayam kecap. Dari bantuak nyo ndak ado nan mancurigakan karano dek pakai kecap jadi itam se warnanyo. Ruponyo pas ambo balah ayamnyo ado balatuang di dalam dagiangnyo. Untuang alun sempat ambo makan. Jajok bana mancaliaknyo. Ambo kiro hanyo kecek-kecek urang se kalau makanan warteg dakek kostan ambo tu ndak barasiah. Ternyato ambo mambuktiannyo surang.


Sarawa nan cabiak adolah hal indak bisa diduga sabalumnyo. Kajadian-kajadian sawara cabiak bisa manjadi carito paliang mamalukan dan indak bisa dilupoan. Untuak mambali sarawa baru bukan manjadi masalah, tapi kajadian dan urang nan mancaliak akan manjadi pabincangan tanpo hanti. Biasonyo urang nan pacicilan suko cabiak sarawa dek manggalincak taruih manaruih. Atau bahan sarawa nan indak kuek dek badan sahinggo jahitannyo indak kuek manahan baban nan ditangguang. Apolagi kalau cabiak di acara-acar nan banyak urang, mau indak mau malu nan kaditarimo dan nio pulang capek dek nyo. Urang nan mancaliak mungkin marasokan hal nan samo dan akhirnyo dibaok galak sajo. Bisa dikecek an sadang indak baruntuang hari itu.


Talia indak bisa digaduah kini, soalnyo raso badan inyo alah panek dan hati nyo paneh. Talita salah satu dari banyak urang nan kanai PHK. Beberapa urang nan kanai PHK dari pekerjaan inyi sebagai buruh malakukan demo ka perusahaan tampek inyo bakarajo. Bisa awak caliak baa rami nyo urang nan demo, indak satuju jo pemutusan hubungan kerja ko secara sepihak. Depan perusahaan rami bana jo urang nan kanai PHK massal, banyak spanduk nan manyuduik an perusahaan, salah satu isi dari spanduk tu batuliah an "Gaji ndak sasuai, PHK ndak tabukak". Urang tu mangecek an kalau perusahaan indak jaleh dalam PHK massal ko, perusahaan sadang maju, performs awak elok juo di siko.


Pado minggu kaampek kompus alah jadi dan untuak mandapek an bantuak nan saragam dilakuan panyariangan atau diayak untuak mamisahannyo dari kareke atau potongan kayu dan lainnyo. Salanjuiknyo kompos siap diaplikasian pado lahan atau tanaman. Ciri kompos nan matang adolah bawarna cokelat kahitam-hitaman, indak bababun busuak, tekstur kompos, saketek baserat haluih, kanduangan aia apobilo diganggam kuek indak manjadi gumpalan kareh katiko kapalannyo dibukak indak pulo taurai bantuak kasiak kariang, manganduang hara nan tasadio bagi tanaman dan kamampuan mangikek aia nan tinggi. Mangurangi populasi langau di sakitar kandang dan sacaro langsuang kompos digunoan untuak lahan partanian atau dapek dijua (nilai ekonomi). Mampu manggantian panggunoan pupuak kimia atau mangurangi biaya produksi. m


Jalan-jalan ka bukik tinggi basamo jo keluargo besar dari Sumatera Barat adolah pangalaman nan paliang berharga dan manyanangkan bagi hiduik ambo. Salamo kami bakaliliang dan manikmati suasano nan ado di bukik tinggi ditiap momen nyo salalu ambo abadikan. Manuruik ambo menghargai pengalaman nan paliang bakasan dan manyanangkan bagi hiduk awak adolah hal nan elok kareno awak baraja menghargai waktu nan ado jo waktu nan alah tajadi. Satiok momen nyo salalu ambo ingek dan salalu tatanam dalam hati ambo. Jadi walapun kini ambo alah gadang, pangalaman nan alah balalu tu tetap ambo ingek dan jadi pangalaman nan paliang mambahagiakan, itu juo nan ambo rasoan katiko nio manganang kenangan-kenangan dulu.


Sepulang dari kampus Ilham nan merupakan mahasiswa salah satu Universitas takenal di kotanyo. Kini sadang mangalami kejadian buruk. Saat itu Ilham nan sadang mambaok motor ka arah rumahnyo tibo-tibo ado kendaraan nan berasal dari lawan arah. Kendaraan tasabuik dibawa oleh ibu-ibu. Karano hal itu Ilham dan ibu-ibu tasabuik mangalami kecelakaan. Saat itu Ilham sadang mambaok motor dengan kebut atau capek sahinggo inyo indak bisa mengontrol stang motornyo. Karano hal itulah Ilham mangalami keadaan nan cukuik parah sampai inyo indak sadarkan diri. Urang datang bakumpua ka tempat kejadian dan langsuang menelepon ambulans itu mengirim korban kecelakaan ka rumah sakit. Ilham saat itu masih sadar namun inyo marasokan sangek sakit. Saat itu Ilham maraso iko adolah Hari tarakhianyo namun untungnyo dokter dapek manyalamekan nyawanyo.


Pakaian anak daro khas Minangkabau yaitu mamakai suntiang jo baju nan serta atribut khas. Suntiang adolah atribut kapalo nan harus dipakai. Suntiang bawarna ameh atau perak dan punyo barek sakitar 3,5 kg sampai 5 kg karano babahan logam. Tapi kini alah banyak kalua suntiang nan babahan plastik sahinggo indak sabarek suntiang nan dulu. Suntiang iko babantuak satangah lingkaran. Sadangkan bajunyo yaitu baju kuruang nan dihiasi jo sulaman ameh dan motif bungo nan disabuik tabua. Sadangkan untuak bawahan dari baju mamakai kodek. Kodek digunoan untuak pangganti rok nan tabuek dari songket tapi dibuliahan pulo untuak mamakai bahan nan samo jo baju kuruang.


Sabalum pai ka terminal, di kos ko bacakak lo dulu ambo jo kawan ambo. Masalahnyo dek karena kawan ambo ko indak mangecek lai mamakai sandal ambo yang nio dipakai. Berang lah ambo katiko nio pai, sandal nan nio dipakai malah dipakai jo kawan. Manuruik kawan ambo yang ciek lai, ambo ko buliah se berang tapi jan terlalu bana, awak harus caliak dulu alasan inyo mamakai sendal tu. Takajuik ambo katiko sadang emosi tu di telpon jo urang bus di tampek ambo mambali tiket. Tanyato kecek admin bus tu ambo alah tatinggal karena alah lamo dari waktu kepergian. Manyasa bana ambo saharusnyo ambo pakai se sandal nan lain karena indak akan di ambiak sandal ambo ko cuman dipinjam se. Tibonyo salamo ambo berang alah lamo lo waktu balalu, akhirnyo alah ketinggalan bus.


Mancaliak urang mandapek penghargaan pasti timbul raso iri saketek atau malah iri bana. Tapi paralu diingek kalau penghargaan nan urang lain dapekan harus tatap wak apresiasi. Penghargaan itu bukan hanyo pangakuan ateh prestasi nan alah inyo raih, tapi juo motivasi buek inyo dan awak untuak taruih bakarya dan berprestasi labiah baik lai. Manarimo panghargaan adolah suatu kahormatan nan ndak bisa ditarimo satiok hari. Dek itu marilah kito apresiasi dan sambut penghargaan nan didapekan oleh urang lain jo tangan tabukak dan hati nan tulus. Karano nan mambuek spesial dari penghargaan nan inyo tarimo adolah apresiasi dari urang nan alah mandukuang inyo sampai bisa mandapek penghargaan.


Malu marupokan hal yang manyadihkan dan yang indak diinginan seseorang. Tapi kadang malu muncul akibek urang tadakek wak, ntah itu dek karano di galak-galakan kawan wak pas di kelas atau sakolah dan sabagainyo. Ciri-ciri urang yang pamalu ado babarapo yaitu, sangaik paduli jo panilaian urang, dan maraso cameh akan panilaian social, manariak diri dari lingkungan, indak pacayo diri, kasulitan bicaro, kurang tarampil dalam bakawan, indak suko tampek rami, indak nio manatap mato urang katiko babicaro, indak basadio tagak dimungko kelas, takuik manjawab patanyaan guru, labiah suko bamain surang, sangaik sensitif jo paraso, mangecek hanyo ciek-ciek, urang pamalu sangaik identic jo salah satu kapribadian, yaitu kapribadian introvert. Namun indak sado urang introvert yang pamalu, tapi urang pamalu tamasuak introvert.


Ambo patang dapek carito dari anak ambo nan nomor duo. Jadi anak ambo bacarito kalau kakanyo kapatang ko tampil manyanyi di acara perpisahan sakolah. Ternyato anak ambo ko maraso malu dek nyo di galak an dek kawan-kawannyo karano kakaknyo ko manggigia pas manyanyi di ateh pangguang. Selain tu, suaro nan dikalua an pun jaleh bana bagetar karano sado badannyo manggaretek. Tantu ambo sampaian ka anak ambo ko tentang pandapek ambo terhadap apo nan dicaritoannyo. Ambo sampai an lah kalau ndak paralu malu dek gara-gara tiu. Harusnyo awak berbangga diri karano inyo alah nio tampil di muko umum. Wajar se kok manggaretek karano itu adolah penampilan pertamonyo di ateh pangguang.


Kanai berang adolah sasuatu nan indak diinginkan dek banyak urang. Hal iko disababkan karano kanai berang manyababkan seseorang barado dalam situasi nan indak lamak. Situasi nan indak lamak iko muncul karano babagai hal. Partamo, katiko seseorang berang, biasonyo mereka akan mangaluakan suaro kareh sembari mahariak urang nan inyo berangi. Hal iko tantunyo manjadi sasuatu nan indak lamak bagi urang nan kanai berang karano hal iko dapek mambuek inyo maraso takuik. Kamudian, katiko seseorang kanai berang, sangaik ketek kamungkinan inyo bisa mambela dirinyo. Hal iko disababkan karano urang nan sadang berang biasonyo indak nio mandangakan panjalasan dari urang lain. Hal iko tantunyo mambuek seseorang barado di bawah takanan.


Kuciang ko memang peliharoan yang mambuek awak sanang. Kareno tingakah laku jo kuciang tu nan lucu mambuek gemas se. Manjadi masalah awak kalau inyo cirik sambarangan, kalian pasti jajok bana mancaliak cirik kuciang. Apolai kadang cirik kuciang tu bamacam-macam kan, kadang kareh kadang caia. Samo bantuak awak kalau dicaliak-caliak jadi kalau mancaliaknyo tu pasti mambuek jajok. Walaupun mode tu awak harus mambarasiahan cirik peliharaan awak tu. Barikuik caro mambarasiahannyo, patamo pakai sarung tangan jo masker, kaduo gunoan alaik untuak maambiak cirik kuciang tu, katigo latak cirik kuciang tu di kantong atau lainnyo, siap tu buang ka kotak sampah awak di lua rumah.


Parampokan dan ditodoang manggunokan sanjato bisa dialami dek siapo sajo. Indak terkecuali para publik figur. Justru para publik figur lah nan rentan akan parampokan. Ado babarapo artis nan pernah manjadi korban parampokan. Bukan hanyo dirampok, para artis ko pun ditodoang manggunokan sanjato nan babahayo untuak kasalamatannyo. Salah satu artis nan pernah mangalami panodoangan adolah artis top dari Amerika Serikat, yaitu Kim Kadarshian. Bukan hanyo dirampok dan ditodoang sanjato tajam, Kim Kadarshian pun disandera dek palaku kriminal tersebut. Parampok itu barhasil mambawo sajumlah pitih dan parhiasan milik Kim Kadarshian. Salain Kim Kadarshian, ado juo artis lain nan pernah mangalami hal sarupo. Artis itu adolah Alexandra Gottardo.


Ambo punyo kawan dakek namonyo Rani. Waktu acara ulang tahunnyo ambo pai jo pacar ambo namonyo Rio. Sabana nyo kami satu kampus cuma beda jurusan. Suatu hari ambo sangaik berang ka si Rani. Ternyato setelah ambo kenalan jo pacar ambo diam-diam nyo mancari tahu kontak Rio dari kawan ambo. Dari sinanlah ternyato Rani dan Rio bakhianat di balakang ambo. Ndak ambo sangko-sangko sahabat nan ambo kiro elok tega basalingkuh jo pacar ambo. Samanjak saat itu sampai kini sakali pun ambo ndak pernah basapoan jo si Rani. Sampai kiamek ambo ndak akan pernah mamaafan perbuatan nan alah nyo lakukan ka ambo.


Perekonomian keluargo ambo pernah juo dalam maso roller coaster dulu urang barado kini malaraik pado maso pandemi. Pandemi yobana mambuek pangalaman manyadiahkan bagi ambo pado maso itu. Ambo salalu talaik mambayia pitih sakolah, dan indak bisa makan lamak bantuak dulu lai. Dagangan apak ambo sepi dan ndak ado yang mambali, urang sadoalahnyo takuik kalua pado maso pandemi tu. Keluarga ambo indak ado pemasukan nan lain salain badagang di pasa. Ambo bartekad untuak marubah keadaan dulu jadi ambo caliak peluang apo se nan bisa awak jalankan salamo pandemi. Kalian yang barado dalam ekonomi nan indak stabil cubolah untuak mamanfaatkan peluang nan ado, carilah hal-hal nan awak bisa karajoan daripado badiam diri se dan indak manggariak.


Katiko sadang mangendarai kendaraan tibo-tibo ado kecelakaan nan tajadi di depan mato Lisa saat itu. Kecelakaan itu marupokan kecelakaan tunggal sahinggo indak ado korban lain salain urang nan mambawa kendaraan tasabuik. Karano saat itu Lisa takut dijadikan saksi kecelakaan maupun tersangka inyo hanyo mancaliak kecelakaan tasabuik. Namun sabalum itu katiko alah barado cukup jauh dari lokasi inyo manelepon polisi  karano ado kecelakaan tunggal di daerah tasabuik. Lisa mamberikan informasi kapado polisi sabagai  salah ciek urang nan mancaliak  urang tasabuik alah jatuh. Karano kecelakaan itu Lisa maraso  sangek barsalah karano indak dapek manolong langsung urang kecelakaan tadi namun di sisi lain inyo jugo maraso takut dijadikan sabagai tersangka maupun saksi kecelakaan nantinyo. Inyo takut barurusan jo Polisi sahinggo inyo manghindari  untuak dijadikan saksi kecelakaan.


Kalian yang nio mancaliak pengumuman pasti takui kan untuak mambuka hasilnyo, walaupun awak takuik baa lai pengumuman tu harus awak bukak soalnyo kalau ndak dibukak baa caro awak tau hasilnyo. Jujur ambo waktu tes pertamo kali ambo ndak lulus do padahal itu adolah kampus impian ambo dan disitu ambo sadiah bana padahal ambo alah samangaik untuak maagiah tau hasilnyo ke urang rumah ambo. Mancaliak hasil kelulusan memang mambuek awak takuik, takuik akan hasil yang ado tapi ambo nio mangecek an bahwa kenyataan itu harus dihadapi, walaupun sampai kini ambo masiah sadiah karena ndak masuak kampus impian ambo tapi ambo nio mamotivasi urang lain dan menyakinkan urang untuak jan takuik bukak hasil tes awak surang jan manyuruah urang untuak mambukak nyo. Ambo mangecek mode tu soalnyo ambo tau rasonyo alah barusaho, jadi yang barusaho untuak mandapek an kampus impian harus siap lo untuak mancaliak hasilnyo.


Aktris Dian Sastrowardoyo mangaku indak malu untuak manggunoan baju lamo nan alah batahun-tahun dimiliki dan pernah dipakai sabalumnyo. Kecek bini pangusaha Indraguna Sutowo ko, panggemer bahkan pernah ado nan ingek jo baju nan dipakinyo. "Ambo sampai punyo babarapo fans, nan mangenali baju olahraga ambo nan tetap samo dari tujuah tahun nan lalu", ungkap Dian Sastro. Bagi Dian Sastro, ciek pakaian bisa dipakai di babarapo kagiatan. Tapi, tantunyo satelah dipakai, dicuci talabiah dahulu. "Jadi, indak ba lho kalau pakai baju nan samo. Kalau masih bagus. masih tapakai, pakai aja gituindak usah malu", kecek Dian Sastrowardoyo. Salain dipakai baulang kali, kato Dian Sastro, harus tahu tata caro marawek pakaian tasbuik. Misalnyo, caro mancucinyo bia labiah tahan lamo.


Jenny marupakan salah ciek padusi nan manderita Panic attack katiko inyo dikerubungi oleh banyak urang.   saat itu inyo sadang barado di salah ciek bandara  dan mancaliak bagitu banyak urang nan sadang manantinyo. Jadi marupakan artis nan cukuik populer di negaranyo sahinggo banyak fans nan manunggu kadatangannyo. Karano saat itu jenius sangek latiah serta indak mamiliki tanago nan cukuik untuak berinteraksi banyak dengan fansnyo inyo mamilih diam dan  manyembunyikan kapalanyo ka dalam topi nan ado di hoodie. Namun karano saat itu urang sangek padat manggerubunginyo serta suasana nan indak kondusif mambuek Jenny tiba-tibosangek  pusing dan tiba-tiboindak mamiliki banyak tanago untuak berjalan. Saat itu inyo marasokan badannyo sangek lemas serta geLisah balabihan. Mancaliak kaadaan jenny nan semakin mamburuk,  bodyguard-nyo mambuek  batas kaamanan sahinggo Jenny dapek maredakan serangan paniknyo.


Tingga di kos surang memang manakuik an bagi alfin, salamo ko inyo indak pernah lalok surang. Katiko malam minggu kawan kos alfin ko mangecek indak bisa pulang ka kosan kareno inyo manginap ditampek kawannyo. Ondeh, kalau tau mode tu labiah ancak alfin pai juo ka tampek kawannyo. Akhirnyo alfin surang se di kosan, alfin ko panakuik. Kadang baduo se inyo takuik, apolai kalau surang. Alfin maraso katakuik an katiko surang se di kosan, banyak bana pikian aneh didalam otaknyo, padohal indak ado apo-apo. Alfin takuik ado sesuatu katiko inyo surang dan takuik lo tacaliak yang indak-indak katiko surang se di kosan.


Ambo punyo urang tuo nan kaduo-duonyo amaik sangaik pamberang. Jangan kan ambo anaknyo, kawan-kawan ambo se nan alun pernah diberangan dek apak jo amak ambo takuik juo katiko mancaliak bantuak mereka baduo. Dek mako itu lah, ambo paliang takuik mancari berang kaduo urang tuo ambo ko. Mako dari itu, hal nan selalu ambo lakukan supayo ndak kanai berang adolah dengan selalu mambuek kaduonyo bangga terhadap prestasi ambo di sakolah. Abis tu, ambo selalu mandanga an apo kecek urang tuo. Ndak lupo lo ambo selalu mancaia an suasana dengan caro maajak kaduo urang tuo ambo bagarah sahinggo suasana hati mereka bisa labiah tanang dan sanang katiko barado di rumah.


Salamo hiduik manuruik ambo pengalaman nan paliang manjajok an adolah wakatu cirik ambo tapanca dalam sarawa waktu TK. Awalnyo ambo kiro cuma takantuik se tapi ternyato kalua lo cairan bawarna kuniang nan ndak di harok an. Lah basah sarawa ambo dek nyo. Memang waktu itu ambo masih ketek tapi ingatan dan perasan malu nyo tu masih taraso sampai kini. Bahkan sampai urutan kejadiannyo pun masih takana jaleh dalam memori ko. Memang sabananyo pengalaman-pengalaman nan mode ko nan ndak bisa talupokan. Ibarek kato pengalaman nan manjajok an sekaligus pengalaman nan selalu di kenang. Kalau pengalaman nan biaso-biaso se pasti capek se hilangnyo.


Satiok urang punyo hak dan kawajiban nyo masiang-masiang. Apo nan manjadi kewajiban awak tantu harus dikarajoan sademikian mungkin bak itu juo untuak hak, kalau tau hak awak diambiak urang lain awak bisa lo maambiak nyo baliak. Ambo kan pernah lo mandapek an apo nan saharusnyo manjadi karajo ambo dikantua, pas itu yo berang lah ambo ka urang kantua. Ambo bausaho baok batanang walaupun rasonyo berang bana. Ambo bausaho untuak maambiak apo nan manjadi karajoan ambo. Untuak kalian nan sadang karajo atau lagi manga se yang hak kalian rasonyo dirabuik jo urang lain. Cubolah untuak mangecek an sacaro langsuang supayo ado kajalehan masalahnyo.


Hari ko adolah salah satu hari nan paliang bahagia dan hari nan paliang ambo tunggu-tunggu. Yap. Hari ko adolah pengumuman SNMPTN Undangan masuak PTN dan anak ambo nan pertamo, Rina, ditarimo di PTN. Pagi-pagi di rumah nan biasonyo sibuk jo pekerjaan masiang-masiang suasana barubah manjadi haru katiko Rina baru kalua kamar dan maagiah tau ambo kalau inyo ditarimo di PTN jurusan Kedokteran Universitas Gadjah Mada (UGM). Aia mato ambo langsuang mailia, muko mamerah, bibia bagetar sangkiang basyukurnyo ka tuhan. Doa ambo agar Rina dimudahkan meraih cita-citanyo sabagai seorang dokter dikabulkan tuhan. Tanpa lamo-lamo langsuang ambo paluak si Tina dan maminta supayo Tina bisa jago amanah dari Allah dan sungguah-sungguah mangaja cita-cita di nagari urang.


Setelah babulan-bulan di rawat di Rumah Sakik, tim medis mangatokan basonyo mereka alah kehabisan caro supayo uci ambo bisa cegak sarupo dulu. Kanker nan alah nyo idap salamo labiah kurang 4 tahun ko alah manjala dan manggorogoti ka saluruah tubuahnyo, sahinggo mereka manyarankan agar uci ambo di rawat di rumah se. Jujur sajujur-jujurnyo, walaupun di muko uci ambo masih bisa galak-galak, nampak bahagia, tapi dalam hati ambo sangat takuik dengan kondisi uci nan makin hari makin batambah parah. Alun sanggup rasonyo ditingga uci untuak salamo-lamonyo. Begitu banyak pengorabanan uci untuak ambo. Uci alah jadi pangganti kaduo urang tuo ambo salamo ko.


Vaksin adolah tindakan medis yang tujuannyo untuak mancegah panyakik. Pamarintah sadang punyo tujuan untuak kasadoalah masyarakat Indonesia pado wakatu itu untuak vaksinasi. Banyak urang yang ndak nio vaksin kareno takuik jarum suntiak. Jarum suntiak bagi sabagian urang adolah benda yang manakuik an bana. Diadoannyo vaksinasi ko kareno ado tujuan untuak mambantuak herd immunity di masyarakat sahinggo aktivitas kambali normal. Untuak itu nan alun vaksin kareno takuik di suntiak, marilah awak baranikan diri untuak vaksinasi. Pamarintah juo alah mamastikan kalau vaksinasi ko aman. Kareno alah malalui kajian ahli dan alah BPOM  dan alah mandapek an persetujuan panggunoan dalam kondisi daruraik atau salalu dilakuan pangawasan.


Satiok urang mampunyoi raso takuiknyo masiang-masiang. Dan raso takuik itu mambuek urang mampunyoi raso trauma. Ado babarapo hal nan marupokan gejala dari trauma itu. Partamo, urang nan mangalami trauma biasonyo akan manyangkal kalau inyo mampunyoi trauma akan suatu hal. Kaduo, urang nan mampunyoi raso trauma akan labiah mudah berang daripado urang nan indak mampunyoi trauma. Salanjuiknyo urang nan mampunyoi raso trauma biasonyo akan mampunyoi raso cameh nan balabiah. Salain raso cameh nan balabiahan, urang nan mampunyoi trauma pun akan marasokan katakutan nan balabiah. Salanjuiknyo urang nan mangalami trauma biasonyo cenderung manarik diri dari karamaian. Terakhir, urang nan mampunyoi trauma biasonyo akan mangalami kasulitan dalam bakonsentrasi.


Kalau kalian maraso punyo panyakik mood swing jan hanyo basarah diri se apolai manarimo keadaan. Banyak urang nan akan banci jo kalian dek sifat kalian ko. Kok kalian bapikia iko adolah panyakik mental nan harus dimangarati jo urang sekitar mako kalian harus buang pikiraran tu jauah-jauah. Sabananyo mood tu bisa dikontrol. Intinyo namuah apo ndak namuah se awak mangontrolnyo. Kalau kalian raso alah ndak bisa lai di kontrol kalian bisa pai ka Psikolog dan maminta pengobatan nan tapek untuak kalian. Beko pasti kalian akan diagiah solusinyo. Antah itu di agaih ubek atau disuruah melakukan terapi tertentu. Dengan begitu kalian labiah bisa mangontrol emosi kalian dima pun barado.


Bullying, pasti awak lah acok mandanga kato iko. Bullying atau mancimeeh adolah tindakan jaek. Dimano awak bausaho malakuan panindehan atau kakarehan nan dilakuan sacaro sangajo dan balanjuik taruih-taruihan. Hal iko batujuan untuak manyakikan fisik ataupun batin urang nan awak cimeeh. Kadang tindakan ko alah manjadi kabiasaan, sahinggo pambuli atau nan mancimeeh indak sadar kalau inyo alah manyakikan urang tarlalu dalam. Urang nan mambuli acok maabaian sakik nan di tarimo korban, bahkan acok capek malupoan kajahatannyo. Sadangkan korban nan di buli bisa kanai sakik nan lua biaso. Acok kali sakik nan ditarimo bisa mambuek korban sakik hati ataupun fisik nan payah untuak ilang, atau bahkan bapikia untuak maakhiri iduiknyo.


Ambo indak suko bana dikecek an nan hal yang mamalukan di muko urang lain. Kalau yobana nio maingek an, kecek an lah sacaro ketek suaro tu. Ambo malu bana dek kareno dikecek an baun muluik jo kawan ambo. Inyo mangecek di muko urang banyak, katiko kawan saangkatan ambo kumpua. Malu bana ambo katiko itu, padohal ambo lai gosok gigi pas mandi. Cuman inyo kareno ambo makan banyak jadi mungkin dek itu agak baun muluik. Ambo indak baa dikecek an sabananyo supayo ambo sadar kalau ado nan salah dari diri ambo, tapi caronyk harus batua juo. Jadi malu ambo di muko kawan-kawan ambo nan lain ko. Kalian kalau ado kawan kalian nan salah di diri inyo nio perlakuan inyo atau diri inyo yang ado kekurangan yang harus dipaelok an, kecek an lah sacaro palahan dan baduo se, indak harus ditampek urang rami.


Sarangan panik atau panick attack adolah episode dari raso takuik nan taramek sangek nan mamicu reaksi fisik tatantu. Sarangan samacam iko dapek mambuek sasaurang maraso panik tanpo ado alasan jaleh. Hal ko babeda katiko tatingga barang tatantu. bantuak dompet atau hape. Katiko mangalami sarangan panik, awak bisa bana-ban maraso katakuik an saolah nyawo sadang tarancam dan dihadopi pado bahayo, maski sabananyo indak sdang tajadi apopun nan mambahayokan nyawo. Hal iko, kamudian mambuek awak marosa kahilangan kontrol diri hinggo akhirnyo bapotensi manyababkan sarangan jantuang atau bahkan maningga. Sabananyo, indak saketek nanpernah mangalami sarangan panik, khususnyo katiko sadang dalam kondisi nan tatakan dan stres.


Mancaliak hantu bukanlah hal menyenangkan, bahkan itu adolah sebuah mimpi buruak. Hantu untuak mancaliakan dirinyo ka manusia bukanlah hal yang mudah pulo. Bahkan hantu butuh energi yang gadang untuak manampakang diri ka manusia, mako dari itu dak sado urang bisa mancaliak hantu. Ado Makonyo katiko sadang sorang dan barado di tampek yang langang dan kalam, jan takuik. Raso takuik manusia bisa mangundang hantu untuak manampakkan diri. Katiko takuik, energi manusia akan malamah dan manjadi kesempatan bagi hantu karena energi manusia yang takuik tadi kalah dek energi hantu. Jadi katiko mulai maraso takuik, buang pikiran tu jauh-jauh dan mulai mengalihkan pikiran dan mamikian hal lain.


Namo den sinta arabela cesa. Aden kini baru bana masuak kuliah. Aden masuak kuliah di salah ciek Universitas negeri nan ado di kota tampek den tingga. karano maso pandemic jadi den kuliah sacaro online. Banyak hal nan baru salamo den kuliah ko, apo lai tibo-tibo baraja sacaro online. Katiko baraja kami biasonyo manggunoan zoom, antah itu dosen maagiah materi ataupun presentasi itu dikarajoan manggunoan zoom. Kini tibolah giliran kalompok den nan mambaokan materi. Aden ditugehan untuak manjadi moderator atau nan mambuka acara. Aden sabananyo indak nio, tapi karano didasak dek kawan-kawan den tapaso lah den iyoan. Kini den deg-degan karano iko partamo kalinyo den jadi moderator. Walaupun manggunoan zoom dan den indak batamo langsuang samo dosen jo kawan tapi tatap sajo rasonyo deg-degan. Den manggaretek, bapaluah dan tibo-tibo den nio kajamban. Walaupun takah itu den masih bisa malakuan iko sampai salasai presentasi. Dan den basyukur karano alah berhasil manakhlukan pangalaman partamo den.


Katiko kuliah, pitih mingguan nan diagiah dek urang gaek maningkek dari sewaktu SMA. Kini pitih lanjo diagiah sakitar 1,5 juta sabulan. Satiok hari, Ela salalu manyisipan saketek pitihnyo untuak ditabung bia katiko ado barang nan dinio dapek dibali. Ela mamulai manabung dari semester 1 dan kini alah semester 3 sahinggo pitih nan Ela kumpuan alah cukuik jiko inyo nan mambali sesuatu. Saat itu, handphone Ela alah agak mulai manampakan kekurangannyo takah daya baterai nan sabanta, capek angek mako Ela putusan untuak mambali handphone baru. Dek pitih tabungan Ela cukuik untuak mambalinyo, Ela langsuang pai mambali handphone baru. Ela sanang bana jo barang nan inyo bali pakai pitih tabungannyo surang tu. Kini handphone itu nan mangawani aktivitas Ela sahari-hari.


Isu tentang latak harato karun milik Presiden partamo Indonesia yaitu Soekarno nan diprediksi mamiliki ameh sampai berton-ton nan alah disimpan di suatu tampek. Sampai kini harato karun tasabuik alum pernah ditemukan. Dulu, Soeharto pernah mambantuak sabuah tim atau kelompok untuak malacak harato karun tasabuik. Namun usaho itupun sampai kini alum juo berhasil sahinggo banyaklah muncul oknum nan mangaku-ngaku ado patunjuak mangenai harato karun tasabuik. Tapi itu adolah panipuan karano sampai kini kaluarga Soekarno pun indak ado nan tau latak harato karun itu. Mako dari itu, kini pancarian harato karun itu alah dihentikan dan sampai kini keberadoannyo pun indak pernah diketahui.


Untuak mandapek hasil yang awak nio tantulah harus ado perjuanngan nan awak jalani. Manuruik Nisa jalan nan awak ambiak untuak bisa masuak ka kampus impian haruslah sasuai dengan perjuangan awak. Baraja di sekolah dengan rajin dan ikuik tambahan baraja lain di luar sakolah bantuak bimbel khusus siswa masuak ka paguruan tinggi. Guru-guru jo sadoalah senior di sekolah pun mangecek an supayo awak mampunyoi persiapan untuak tes masuak perguruan tinggi. Perjuangan nan awak lakuan salamo itu akan awak rasoan katiko hasil nan awak nio dapek. Nisa sanang bana karena bantuak semangat dan keinginannyo untuak baraja, bisa mambaok inyo sampai ka titiak dima inyo dapek lulus masuak perguruan tinggi impian inyo.


Nina adolah seorang anak nan punyo karakter aneh, pendiam dan tatutuik. Nina berasal dari keluarga nan memiliki kondisi ekonomi manangah ka bawah. Suatu hari, ado nan kahilangan dompet di dalam kelasnyo. Sado urang manuduah Nina karano urang nan kahilangan dompet tu adolah kawan sabangku Nina. Nina dibuli habis-habisan. Ketua kelas punyo inisiatif untuak mamariso tas Nina. Ternyato dalam tas Nina ndak ado apo-apo. Bisa dicaliak dari carito ko awak ndak buliah sambarang mambuli urang. Awak ndak buliah salamaknyo manuduah urang tanpa bukti karano itu adolah perbuatan ndak terpuji. Bisa jadi apo nan awak pabuek bisa maninggakan trauma apolai sampai marusak mental korban.


Kejadian ko di rumah ambo bana. Katiko tu ambo abis mandi. Kebetulan kamar mandi ko posisinyo di balakang dakek dapua dalam rumah. Siap mandi alah jadi kebiasaan ambo untuak maampaian handuk ka tampek jamua kain nan lataknyo di lua rumah. Katiko ambo ka maampaian handuak ko ternyato mama ambo sadang maampaian handuak lo persis di sampiang ambo katiko tu. Bantuak biaso dengan santainyo ambo tegur mama dan mancemeeh dengan mananyoan kok alah manjamua handuak se padohal alun mandi. Tapi herannyo kecek ambo ko ndak di jawek dek mama. Ambo mikianyo mungkin sadang asik jadi ndak taranga. Abis tu ambo langsuang masuak rumah manginggakan mama tadi di lua. Betapa takajuiknyo ambo ternyato mama ambo sadang lamak makan lontong di ruang tamu. Langsuang syok saat tu juo. Berarti sia nan ambo caliak di tampek panjamua kain tadi.


Manuruik ambo, urang Indonesia ko bana nan maanggap permasalahan sarok bukan manjadi permasalahan gadang nan harus diparatian. Nyo ma anggap sarok ko hanyo mambuek kebersiahan kota manjadi kurang se nyo. Selain itu ndak ado masalah nan diakibaik an dek sarok nan baserak-serak ko do. Padohal paralu diketahui basonyo sarok-sarok nan bagalimpangan di jalanan, di sungai-sungai, di banda, adolah penyebab utamo tajadinyo bencana alam yaitu banjir. Mako dari itu, mulai dari kini buanglah sarok tu pado tampeknyo. Supayo awak tahinda dari babagai macam panyakik dan tahindar lo dari bencana alam nan tantu akan marugikan kehidupan awak nantinyo. Alah seharusnyo awak manjago kebersihan nagari awak ko.


Ondeh bukan main takajuiknyo ambo kini, baa ka indak tibo-tibo se ado urang nan maantaan mobil ka teras rumah. Kondisi rumah ambo kini bisa digambarkan bantuak urang sadang maadoan acara, rami urang dilua tu dari tatanggo sampai urang nan maantaan mobil tu, hari sadang paneh kareno siang hari, banyak suaro-suaro urang nan ikuik manyaksikan. Tanyato urang tu maantaan mobil kareno ambo manang undian. Takajuik bana ambo, labiah dari itu ambo basyukur bana alah diaagiah razaki dari nan maha kuaso. Banyak urang nan maucap kan salamaik dan ado juo yang mananyoan tips maikuik an undian. Akhirnyo kini ambo punyo oto untuak pai jalan-jalan kama se.


Aden adolah salah ciek mahasiswa di Universitas di lua kota tampek den tingga. karano itu aden harus kos di dakek kampus. Alum lamo den masuak kos, den acok maraso sakik gigi. Awalnyo den kiro sakik gigi biaso, tapi iko alah lamo indak juo ilang ilang. Pas libur semester dan den pulang kampuang den pareso ka dokter gigi. Kironyo di dalam muncuang den tumbuah gigi bungsu. Giginyo ko nak tumbuah tapi indak bisa kalua karano indak ado tampek lai. Karano itu den maraso sakik. Gigi ko ado 2 di ateh dan 2 di bawah. Karano takuik lamo-lamo makin sakik akianyo den mamutuihan untuak langsuang operasi. Singkek carito pas hari h operasi den takuik bana karano iko partamo kalinyo den operasi. Kato dokternyo den di bius total, jadi den santai se. pas itu ado nan di masuakan ka dalm impus den dan den langsuang maraso pandangan den langsuang buram dan den langsuang indak sadar. Katiko sadar den alah ado di ruangan pamulihan. Dan den alah salasai di operasi.


Thariq mandapek an tiket liburan ka bali untuak patamo kalinyo, hal itu mambueknyo sanang bana. Thariq mandapek an hotel nan lamak dan nyaman dari pihak penyelenggara urang nan maagiah tiket liburan gratis ko. Bantuak hotel nyo dari lua kayak bangunan klasik daerah situ, katiko awak masuak langsuang disambut jo urang nan karajo di hotel tu diagiah lo bunga yang dikaluangkan ka leher awak, kamar nyo lumayan gadang dan tanpa sekat jadi taraso lapang dan nyaman bana. Salamo liburan ko thariq banyak meabadikan momen nan ado, inyo ndak nio maninggaan momen kali patamo inyo liburan ka bali. Makanan yang ado di hotel ko lamak juo jadi ndak yang mambuek ambo manyasa pai surang manikmati tiket gratis liburan ko.


Banyak na urang yang bamuko duo kalau di tampek karajo, bisa se karajoan awak diambiak nyo. Contoh se si Cici inyo sabana nyo dapek tugas untuak mangarajoan rancangan projek tabaru di kantua inyo. Gambaran dari ide nyo tu manggambaran kesukoaan anak-anak maso kini, mambedaan target di satiok umua, ado pambeda dari kasukoan laki-laki jo padusi. Alah tapikia sabananyo rancangan nyo tu nio manga dek cici tapi kawan nyo ko mancaliak apo nan nio dibuek di cici. Inyo rabuiklah duluan karajoan cici ko untuak mancari muko ka atehan. Berang bana si cici ko sampai inyo nio mangecek an apo se sifaik buruak dari kawannyo, banyak juo urang kantua jo inyo.


Den yo sabana ndak tahan ka urang yang sumbarang maleak ludah di jalan do. Aden acok bana maliek urang, tarutamo apak-apak jo amak-amak di jalan sambarang maludah se. Caro maludahnyo tu pun ndak lo santai do, babunyi. Harus lo babunyi, mako kasanang dek ati urang tu keknyo. Selain itu ludahnyo tu kok janiah lumayan juolah kan, iko putiah ka hijauan. Ndak lo sakali duo kali inyo kek gitu do, babarapo kali. Pas tampek inyo maludah tu, kan jalan urang, jadi satelah 3 jam siap kejadian tu, den lewat jalan yang diludahi urang tu kan. Talieklah den ludahnyo tu, tanyato lah di garutuangi samuik, jo lah mulai manyusuik. Nio muntah den mambayangan samuik mamakan dahak hijau tu.


Katiko Dora sadang mandaki gunuang basamo jo kawan-kawannyo indak sangajo tapijak lubang gadang sahinggo inyo tajebak dalam lubang tasabuik. Sambia mamareso sakitar tanah untuak mancari pijakan, Dora taraso ado kotak nan sadang talatak di sampiang kakinyo. Marasoan itu, Dora langsuang mancaliak kabawah dan maambiak kotak tasabuik. Satalah dibuka, Dora langsuang manjatuahkannyo karano takajuik samo isi dari kotak tasabuik. Dora langsuang maimbau kawan-kawannyo untuak manolongnyo untuak kalua dari lubang iko. Satalah kalua dari lubang tadi, Dora nan indak lupo mambaok kotak barisi perhiasan zaman dulu itu manunjuakkan kapado kawan-kawannyo. Sadonyo takajuik samo isi kotak. Mereka mamutuihan untuak maneliti kotak harto karun tasabuik karano kebetulan mereka adolah mahasiswa jurusan sejarah sahinggo dapek manjadian hal iko untuak didiskusian samo dosennyo.


Windy nan saat itu sadang dibully dek Dinda hanyo mampu terdiam sambil manongis di tampeknyo. Inyo maraso sangek  kesakitan akibat perbuekan nan Dinda lakukan kapadonyo serta kata-kata nan Dinda lontarkan kapadonyo mambuek Windy sangek sakit hati. Inyo indak mampu  melampiaskan rasa marah dan kesalnyo kapado Dinda karano inyo sangek takut  akan intimidasi nan Dinda barikan kapadonyo. Salain itu jugo  anggota geng Dinda nan saat iko sadang mamegang Windy sahinggo inyo indak mampu melawan. Tubuhnyo bargetar serta aia mato nan indak barhenti keluar mambuek keadaan Windy saat itu sangek mamprihatinkan. Dan urang-urang di sakitarnyo pun indak mambantu Windy karano mereka takut manjadi target Dinda selanjutnyo. Windy nan saat itu kena bully inyo hanyo pasrah tahadok keadaan sampai Dinda puas mambullinyo.


Katiko nio mamiliah jurusan dan universitas untuak SNPTN Undangan kalau kecek guru BK jan asal-asal an. Harus awak sasuaikan jo lapor dan kemampuan awak masiang-masiang. Banyak nan gagal di SNPTN Undangan karano mamiliah talampau tinggi atau manyasa dek gara mamiliah jurusan dan PTN yang sepi peminat supayo ndak talampau banyak saingan. Manuruik ambo itu memang penting, tapi nan paliang penting tu adolah keyakinan. Keyakinan akan suratan tuhan adolah kuncinyo. Kalau kecek tuhan memang disitu jalannyo mako ndak akan ado nan bisa mahalangi. Ambo adolah contohnyo. Kalau dicaliak-caliak nilai lapor mungkin masih ado nan labiah rancak dari ambo. Cuma alhamdulillah ambo ditakdirkan untuak lulus PTN lewat jalun undangan ko.


Satiok sore ambo selalu ma ajak anak ambo bajalan-jalan di muko komplek rumah. Biasonyo anak ambo ko sangaik aktif karano sanang di baok bajalan kalua rumah. Sangkiang aktif dan sanang anak ambo ko selalu basidencak-sidencak di ateh stroler tu. Tapi nan mambuek ambo heran adolah sore kapatang anak ambo ko ndak sarupo biaso. Nyo malah manangih-nangih ndak jaleh. Lah ambo agiah susu malah makin manjadi-jadi tangihnyo. Malah waktu itu ambo sempat bapikia kalau anak ambo tasapo dek makhluk haluih. Dek lah ndak baranti-ranti tangih ko akhirnyo ambo putuihan lah mambaok nyo pulang ka rumah. Sasampai di rumah ruponyo baru tabaun aroma ndak sedap dari ikua anak ambo. Ruponyo cirik nyo lah baleak-leak sampai ka bajunyo.


Manuruik ambo ado beberap faktor nan mambuek jalanan ko makin macet parah. Selain karano kendaraan tu nan padek ado lo dek gara-gara pengemudi ko nan ndak taat jo aturan. Contohnyo se maambiak jalan nan bukan jalan inyo atau nan biaso disabuik malawan arah. Sahinggo katiko nyo batamu jo lawan tu oto ko harus baranti dan maminta jalan ka nan di jalur ciek lai nan sadang macet lo. Sabananyo urang-urang nan mode iko harus awak tegur atau diagiah ganjaran supayo perbuatannyo ndak diulang.  Kalau ndak ado efek hukum pasti se nyo ndak akan jaro. Ambo kok basuo urang mode iko ambo pepet taruih alias ndak ambo agiah jalan.


Sangkek den SMA aden pernah mangalami pangalaman manakuikan. Jadi sangke itu pas jam mato palajaran, den baraja takah biaso. Tibo-tibo den nio kajamban, jadi den pail ah ka WC. Kelas den kan di lantai 2 jadi untuak ka wc den paralu manurunan tangga untuak ka lantai 1. Jadi den bajalan takah biaso, tibo di tangga den mancaliak ado padusi duduak manunduak surang se. den kiro kawan den manakuik-nakukan den. Jadi den ariak lah “apolah kalian ko mangarajoan urang se” kato den, tapi nyo diam se indak manggarik saketek alah jo. Satalah den pikia kalau itu kawan den manga bajunyo putiah-putiah dan inyo ndak pakai jilbab? Dalam hati den mungin iko setan. Anehnyo den ndak bisa mamakiak. Aden takuik tapi ndak bisa mangaluan suaro. Akianyo den baliak ka kelas dalam keadaan muko nan pucek.


Katiko ado tumpukan sarok nan gadang mako ado barbagai macam risiko nan dapek dibaok oleh sarok tasabuik. partamo, manghasilkan bau nan sangek indak sadap di sakitar tumpukan sarok gitu sahinggo mangundang banyak sarangga takah lalat, nyamuk, dan kecoa. sarangga iko jugo dapek mangganggu masyarakat sakitar karano mereka jugo bisa bartampek tingga di rumah mereka. kaduo, dapek manjadi tampek tingga bagi nyamuk demam bardarah sahinggo akan mampengaruhi tingkat kesehatan masyarakat sakitar karano patumbuahan nyamuk iko bagitu cepat. katigo, tanah sakitar tumpukan sarok itu manjadi indak barkualitas. salain itu jugo sarok plastik nan ado di tumpukan itu akan mambaok pengaruh buruak untuak kedepannyo karano sarok jenis iko akan sangek sulit untuak terurai Bahkan mambutuhkan babarapo ratus tahun untuak mangurainyo.


Aden sabana risih maliek urang maludah sembarangan tu. Maludah sambarangan tu sangat-sangat ndak elok bagi urang lain. Apalagi kalau yang maludah tu punyo panyakik manular. Panyakik yang dapek manular lewat air ludah tu indak main-main do, kek HIV/AIDS, hepatitis B, infeksi saluran pernapasan, jo infeksi herpes genital. Urang yang indak mampunyoi panyakik kek HIV/AIDS dan herpes genital, kalau takanai ludah urang yang punyo sakik itu, dapek manular dengan capek. Aden sungguah ndak bisa manarimo akan hal itu do. Oleh sebab itu sebisa mungkin awak sebagai manusia harus sadar dan tau norma dan etika agar indak maludah sembarangan, kalau nio maludah pakai tisu


BBarapo makan paliang kumuah nan ado di dunia. Nan partamo adolah Pag-pag. Pag-pag marupokam salah satu makanan nan barasal dari Filipina nan biaso dikonsumsi dek masyrakat kelas ketek. Namun, uniknyo iko ternyato tabuek dari hasil daur ulang dagiang ayam nan alah dibuang di tampek panampuangan sarok. Maskipun makanan ko taliek sangek manggirukan, tapi paralu diingek bahwa makanan ko sungguah jorok dan anjijiak an. Nan Kaduo Kiviak. Kiviak marupokan makanan suku Inuit nan mungkin bagi sabagian urang sangek amnjijik an. Bagaimano indak, makanan iko tabuek dari buruang nan dimasuak an ka dalam kuliak anjiang lauik dan dijaik rapek-rapek kamudian di timbun jo batu salamo 18 bulan.


Baru-baru ko viral sabuah video saurang laki-laki maninju saorang padusi nan adolah istrinyo surang. Diketahui kejadian ko tajadi di daerah Pangkalan Jati, Cinere, Depok. Banyak netizen nan sangat manyayangkan prilaku laki-laki tu. Nan labiah parah laki-laki ko maninju bini nyo ndak cuma sekali tapi berkali-kali. Ditambah nyo maninju bininyo di muko mato kapalo anaknyo nan masih ketek. Tantu akan maninggakan trauma nan ndak bisa nyo lupoan sampai nyo gadang nanti. Setelah video tu viral akhirnyo pelaku ditetapkan manjadi tersangka. Pelaku kanai Pasal 44 UU No 23 Tahun 2004 tentang Kekerasan Dalam Rumah Tangga (KDRT) dan terancam hukuman 5 tahun panjaro.


Ambo punyo kawan nan suko bana tasapo kalau pai ka tampek-tampek baru. Sabalum tasapo pasti nyo manampak sesuatu nan sangaik mengerikan. Sarupo nan nyo caritoan ka ambo, baru sabanta ko nyo mancaliak hantu nan sadang bausaho untuak bakomunikasi jo inyo. Tapi dek kawan ambo ko panakuik jo hantu, akhirnyo badannyo ndak kuek untuak manahan energi nan sangaik kuek nan berasal dari hantu tu. Ambo sampaikan lah ka inyo saat itu basonyo sarancaknyo nyo harus mancubo barubek ka urang pintar supayo ditutuik an auranyo karano ambo raso aura kawan ambo ko alah tabukak auranyo sahinggo nyo bisa mancaliak sesuatu nan ndak bisa dicaliak jo mato telanjang urang biaso.


Untuak mamiliah jurusan sasuai jo keinginan dan kesempatan adolah hal nan paralu diparhatian. Jan sampai katiko masuak di perguruan tinggi manyasa kamudian. Ado tips untuak mamiliah jurusan nan bisa diambiak katiko mandaftar kuliah. Hal partamo yaitu mengetahui minat dan bakat nan dipunyoi akan mampamudah salamo pelajaran. Lalu, malakukan riset talabiah dahulu. Katigo, bakonsultasi samo urang nan alah bapangalaman samo jurusan nan masuak kadalam list keinginan atau jurusan nan biaso labiah tabuka gadang untuak masuak kadunia karajo. Salanjuiknyo yaitu mamahami keputusan dan konsekuensi dari pilihan jurusan nan kadiambiak. Hal lainnyo yaitu jan tapengaruh samo pilihan kawan, katiko mamiliki minat nan babeda mako disarankan untuak mangikuti minat tasabuik dibanding haruih ikuik ka pilihan salah ciek. Dalam panilaian ditarimo atau gagalnyo masuak perguruan tinggi indak hanyo didasarkan pado nilai tetapi jugo pado kemampuan.


Saat rem oto kito blong, kito harus tanang jan sampai panik. Lakukanlah hal-hal barikuik untuak mangatasi rem blong. Partamo, turunkan gigi oto kito sacapek mungkin. Hal iko harus dilakukan basamoan dengan manurunkan intensitas gas oto kalian. Salanjuiknyo gunokanlah rem tangan dari oto kalian. Hal iko bisa dicubo karano rem tangan dapek mambarhantikan oto dalam nan barado dalam kacapatan randah. Lalu., arahkanlah oto kalian ka arah jalur lambek. Hal iko harus kalian lakukan untuak manghindari tajadinyo tabrakan dengan oto di balakang kalian. Terakhir, jan lupo maagiah tando paringatan kapado pangandara lain. Hal iko paralu kalian lakukan agar pangandara lain dapek bahati-hati dan malambekkan kandaraannyo katiko barado di dakek kalian.


Mamparhatikan kabarsihan rumah salalu manjadi tangguang jawab urang nan ado di ateh rumah. Bisa sajo babagai saranggo bisa masuak ka rumah dek gara-gara indak bisa manjago kabarsihan. BInatang-binantang ketek aco masuak ka rumah bantuak samuik, karanggo, anai-anai sampai kalajengking. Kabatulan rumah ambo dakek jo sawah. Jadi, dibalakang rumah indak jauah dari dapua ado sawah urang. Sawah adolah sarangnyo babagai hama-hama jo saranggo ketek basarang. Kadng pernah sampai ula sawah masuak ka sawah, itu indak ahnyo sakali duo kali tapi babarpo kali tiok tahun. Koncek, kalajengking sampai lipan banyak disobok an di balakang rumah. Maknonyo kalau mambarasiahan rumah harus ekstra barasiah bia indak ado binatang-binatang ketek bisa masuak ka ruma.


Kalian pernah indak mancaliak makanan busuak yang dijadian makanan dek urang. Indak usah jauah-jauah kalau dirumah nenek ambo surang yang malakuan itu. Pas dibukak tampek panyimpanan nyo tu baun bana sampai saisi rumah tabaun. Ambo caliak tanyato ikan yang dibusuak an, ondeh jajok bana ambo mancaliak makanan busuak yang dibusuak an dek nenek ambo. Kecek nenek ambo itu lamak dan bakhasiat, caro mambueknyo pun indak payah bana. Patamo awak bali ikan yang indak terlalu gadang, cuci barasiah sampai bakali-kali, siap tu masuak an ka toples atau wadah lainnyo, dan dilumuri jo garam dan saketek nasi tanak. Caro mambueknyo se alah mode tu, makanan iko alah ado sabalum zaman nenek ambo keceknyo.


Mira sanang bana senin patang inyo alah maambiak rapor kelulusan di sakolah dan hasilnyo inyo berhasil lulus Sekolah Manangah Ateh berarti sabanta lai akan malanjuik an ka jenjang barikuiknyo. Seminggu sabalum ujian kelulusan SMA mira yobana baraja taruih, kadang baraja basamo jo kawan dan maikuik an kaleh tambahan. Inyi sanang bana bisa lulus sakolah yang artinyo ujiannyo kapatang berhasil melebihi nilai rato-rato. Mira takuik kalau ujian nyo ko ndak lulus sebab ado kakak tingkek tahun kapatang indak lulus sakolah dek gara-gara indak lulus ujian akhir sakolah. Sakolah mira memang yobana disiplin dan tertib jadi ndak ado tenggang manenggang bagi murid nan pamaleh dan ndak nio baraja yang menyebabkan inyo indak lulus ujian.


Dulu waktu den kelas 3 Madrasah Tsanawiyah, pas mato palajaran Pandidikan Kewarganegaraan, aden salah manjawab pertanyaan ibu, jadi den kanai galak-galakan lah. Malu bana den sabananyo, sampai siap mata pelajaran tu den kanai garah-garahi dek kejadian itu. Jadi giko caritonyo, ibu tu membahas tentang saragam sakolah dulu versus kini, tu pas ibuk tu ngecek sakolah kini pakai sarawa panjang, tarus den membeo atau manjawab pertanyaan ibu, “iyo sakolah kini pakai sarawa dalam” cek den, sontak urang haniang sabanta, tu galak-galak urang tu tamasuak ibuk tu. Maksud den sarawa dalam tu sarawa panjang yang dalam gitu loh, tapi maklum sih urang salah paham. Waktu tu antaro malu samo nio manggalakan diri sendiri.


Ambo saat iko sadang marantau ka tanah Sunda untuak kuliah. Katiko partamo kali datang ka siko ambo pernah mangalami suatu hal nan sangaik mamalukan bagi ambo. Katiko itu ambo pai balanjo ka salah satu kadai nan ado dakek kos ambo. Ambo niatnyo pai mambali indomie untuak ambo makan. Katiko sampai di kadai itu ambo bamaksud untuak mangucapkan parmisi. Saat itu untuak mangucapkan parmisi harusnyo ambo bilang punten ka panjago kadainyo. Namun, bukannyo bilang punten, ambo malah mangucapkan nuhun ka panjago kadai. Kato nuhun iyu harusnyo ambo ucapkan katiko salasai balanjo karano nuhun bararti tarimo kasih. Suatu hal nan sangaik mamalukan tantunyo untuak ambo katiko itu.


Mangantri untuak mandapekan atau marabuikan sasuatu adolah hal nan batua untuak dilakuan. Antri iko baguno untuak maatur barisan dan manghargoi urang labiah dulu tibo sahinggo untuak mandapekan barang tasabuik haruih sasuai antrian. Barikuik adolah hal nan paralu untuak diparhatian agar indak tajadi antrian panjang dan kacaunyo urutan. Hal partamo yaitu mambantuak barisan nan rapi, tagak sasuai samo barisan agar urang nan dibelakang dapek mangikuti dan indak mambuek barisan baru. Kaduo, katiko pai ka tampek tasabuik barombongan hendaklah hanyo perwakilan sajo nan ado di dalam antrian agar antrian indak taraso panjang dan lamo. Katigo, katiko mangantri haruih manjago sikap artinyo indak malakukan aktivitas nan dapek mangganggu para pengantri nan lain


Arawinda Kirana tamasuak salah satu artis pemain film baru. Namonyo terkenal samanjak mambintangi film nan bajudul 'Yuni' yang disutradarai oleh Kamila Andini. Walaupun tamasuak artis nan baru berkarir dalam dunia perfilman, manuruik ambo aktingnyo alah sarupo artis-artis nan alah acok bamain film. Ambo raso aktingnyo bisa di adu jo akting para artis nan alah jauah labiah dulu terkenal dari Arawinda. Selain parasnyo nan manis khas wanita Indonesia, aktingnyo pun ndak main-main. Kalau mancaliak aktingnyo bantuak ndak dibuek-buek, ndak balabiahan, sahinggo nampak natural. Dibuktikannyo dengan berhasil mandapek an penghargaan internasioanl sebagai artis terbaik dalam Red Sea Internasional pado tahun 2021 lalu.


Rizky inyo ko terkenal sebagain anak yang keren, satiok inyo liwaik pasti tacium baun parfumnyo. Kalau masalah pakaian memang rapi jo ancak-ancak bajunyo. Tanyato urang nan bantuak rizky ko bisa juo mangalami hal nan sangaik mamalukan. Rizky malu bana kareno calanonyo  cabiak pas di sakolah. Pas bana hari itu sadang mamakai baju olahraga. Rizky ko tagalak surang,padohal kawannyo yakin sabananyo inyo sadang malu. Urang nan mancaliaknyo inyo sakatiko tadiam. Memang kecek rizky itu langkah supayo indak tacaliak malu. Patamo pura-pura indak tajadi apo-apo, kaduo kalau banyak yang mancaliak buek se galak, katigo manutuik calano cabiak tu jo baju nan dipakai, siap tu mangecek an kalau itu dek kareno takanai paku atau lainnyo.


Hal nan paliang mamalukan nan tajadi di diri ambo saminggu ka balakang ko adolah katiko salah panggia namo urang di restoran. Bukannyo ambo sok kenal sok dakek tapi karano memang ambo kiro urang tu adolah kawan ambo. dengan PD nyo ambo manyapo urang ko "Santi kan? Jan icak-icak ndak tau lo lai". Ruponyo setelah ambo caliak-caliak bana urang tu barulah ambo sadar itu bukan Santi. Santi nyo ndak punyo ci lalek di pipi sadangkan urang ko gadang cilaleknyo di pipi. Malu bana ambo jo urang tu. Tabolok rasonyo pas saat itu. Untuang urang tu lai santai se mananggapinyo. Kok dapek lo urang nan pambangih mungkin lah nyo kato-kato i ambo jo kecek.


Aia liur marupokan cairan nan baperan pantiang dalam manunjang kasehatan muluik dan proses panceranaan makanan. Bilo jumlah aia liur talalu saketek atau balabiahan, hal iko bisa jadi manandokan adonyo gangguan kasehatan muluik atau kasehatan badan sacaro kasaluruhan. Aia ludah diproduksi dek kalenjer ludah nan talatak di dalam muluik. Kalenjer ko mamproduksi kurang labiah 1-2 liter aia ludah satiok hari. Di dalam aia ludah, takanduang protein, mineral, aia, sarato enzim amilase nan bafungsi untuak manceran karbohidrat. Indak tanpa alasan mangapo tubuah mamproduksi aia ludah. Kandati acok dianggap manjijk an, aia ludah mampunyoi funsgi nan pantiang dalam manjago kasehatan muluik dalam badan. Babarapo manfaatnyo bantuak manjago kabersihan rongga muluik, mambantu proses mangecap raso, mangunyah dan manalan makanan, mancegah bau muluik, manjago muluik lambab dan sehat, malindungi lapisan enemel gigi, mancegah infeksi pado gusi, gigi dan muluik.


Ado beberapo langkah nan sangaik paralu kalian lakukan katiko sadang mahadok i rem blong. Langkah ko dilakukan supayo katiko peristiwa rem blong tu tajadi dapek mangurangi kemungkinan balangga. Langkah-langkah nyo antaro lain turunan gigi sacaro batahap. Abis tu, manfaat kan rem tangan nan ado di  oto kalian dengan harapan bisa mambantu oto kalian untuak baranti. Setelah itu jan matikan masin. Biasonyo urang langsuang mamatikan masin katiko rem blong padohal hal itu bisa mambuek kalian sulik untuak mangandalikan laju kendaraan. Kemudian jauahan kaki kalian dari pedal gas dan cek apokah ado sesuatu nan mahalangi pedal rem. Untuak angkah salanjuiknyo guncangkan pedal rem karano kemungkinan bisa jadi rem blong tajadi hanyo samantaro akibaik kesalahan sistem. Langkah terakhir setelah sadonyo di karajoan adolah antuak an oto atau kendaraan kalian tu ka sesuatu nan lunak.


Saat itu Lisa mangenal sasaurang nan inyo temui dari dating apps. Setelah babarapo lamo mangobrol di salah ciek cafe tampek mareka katemuan. Kini mareka ingin pindah ka tampek wisata nan direkomendasikan oleh urang tasabuik. Lisa nan saat itu indak mambawa kandaraan dia manumpang ka laki-laki nan inyo kanal malalui dating apps tasabuik. Awalnyo urang tasabuik mangucapkan pado Lisa bahwa tampek wisatanyo indak jauh dari tampeknyo saat iko. Sakitar 30 manit  dipakai untuak perjalanan. Namun saat iko Lisa maraso bahwa alah  1 jam nan di perjalanan namun masih alum sampai ka tampek tujuan. Semakin jauh perjalanan mako semakin asing pulo jalan nan saat iko ditempuh oleh Lisa.   saat itu Lisa langsuang katakuikan karano mareka baru pertama kali  bertemu sahinggo inyo mamiliki pikiran nan negatif terhadap pria nan saat iko mambawa motor. Namun indak lamo kamudian mareka baranti di salah ciek tampek langang dan sangek terasa asing oleh Lisa. Mancaliak itu bisa langsuang mamasang wajah katakuikan serta juga kapado pria tasabuik.


Salam sanak sadonyo, namo ambo Yuli dan ambo adolah alumni SMA 1 Padang. Ambo dari ketek bacito-cito untuak manjadi dokter. Katiko SMP jo SMA ambo alah rajin ikuik-ikuik lomba jo olimpiade di bidang biologi. Manjalang pandaftaran jo tes masuak universitas ambo rajin ikuik bimbingan baraja jo mambahas soal-soal SBMPTN. Salamo di bimbel acok diadoan tes try out untuak peserta bimbel. Hasil dari satiok tes percobaan ambo kadang tinggi, tapi kadang hasilnyo ado juo yang mangacewakan. Walau indak mandapekan nilai nan ancak taruih tiok tes, tapi ambo indak manyarah bahkan samakin mambangkikan samangaik ambo dari ketertinggalan. Manjalang hari pelaksanaan tes, selain baraja ambo rajin pulo makan makanan bagizi, istirahat nan cukuik, dan baolahraga pulo jikok sempat. Waktu hari tes ambo jago sangaik pagi dan langsuang basiap-siap untuak barangkek ka lokasi tes, di malam sabalumnyo ambo alah manyiapan paragaik nan diparaluan untuak hari tes. Salasai tes, perasaan ambo campua aduak antaro lega jo khawatir pulo. Tibolah hari nan ditunggu-tunggu, hari pangumuman tes masuak paguruan tinggi. Katiko ambo bukak, tarnyato hasilnyo ambo lulus seleksi masuak universitas. Ambo maambiak Kedokteran Universitas Indonesia. Rasonyo ambo sanang bana dek pajuangan dan panek salamo ko akhirnyo tabayia.


Endang nio parikso ka dokter jo suami nyo karena salalu maraso panek dan indak bisa manarimo makanan masuak. Endang ko mangiro badan inyo yang mangalami parubahan bantuak rambuik rontok, makan mual, pernah jo mimisan, mudah panek. Endang mangiro inyo tipes, tapi tanyato inyo sadang hamil. Takajuik bana rifa kalau inyo sadang mangandung tibo-tibo se alah manganduang. Awalnyo inyo maraso indak samangaik karena sakik, tapi siap tau sadang hamil ko langsuang nyo bangkik lai. Samangaik langsuang si endang saaik tau kalau inyo sadang hamil. Rifa bausaho untuak manjadi urang yang sehat supayo anak nyo sehat jo beko, jadi inyo maubah pola hiduik nyo lai.


Hal nan mamalukan bana katiko sadang kumpua keluargo di lua. Ado juo urang gaek bantuak kakak nyo amak awak dan keluargo lainnyo yang awak sagan bana tibo-tibo awak takantuik katiko makan keluargo. Ambo sabananyo indak malu bana katiko urang di tampek makan tu mandanga ambo kantuik kareno indak kenal. Tapi ambo nan malu bana katiko keluargo gadang ambo mandanga suaro kantuik ambo ko. Nan amak ambo alah malotot se mato nyo mancaliak ambo. Urang saodalah sepupu alah tagalak se, nan urang gadang maanok se. Malunyo indak tatahan bana, apolai babaun lo kantuik ambo. Pai balari ambo manjauah tapi nan lain ko masih manggalak an ambo.


Banyak urang indak manyadari bahwa panyebab makanan di rumah capek basi yaitu suhu kulkas nan kurang dingin. Kulkas biasonyo diatur jo suhu minimun 4 derajat celcius. Pado suhu ko, bakteri dan jamur indak mampu bakambang biak. Jikok makanan disimpan di kulkas labiah capek basi daripado biasonyo, cubo gunokan termometer untuak mangukua suhu kulkas. Bilo mamungkinkan, capek parbaiki masalah pado kulkas sabalum makanan lain manjadi busuak. Pado kasus tatntu, makanan manjadi labiah capek busuak karano bahan-bahannyo disimpan dalam freezer yang kurang dingin. Jaan manyimpan bahan-bahan masakan dalam asoy nan bakabek an indak rapek karano akan manyebarkan baun kasaluruah kulkas. Bagitupun makanan amis.


Maya malu bana katiko lupo manutuik reslting baju nan baru patamo kali inyo pakai. Untuang se si maya ko pakai baju dalaman jadi indak nampak bana, cuman tacaliak juo lah saketek pungguangnyo bagian ateh. Bajunyo ko ancak baru dibali, model croptop, pakai resleting dibalakan bajunyo, warnonyo kuniang putiah, di muko nyo ado kerah. Pokoknyo ancaklah memang mode kekinian, tapi tingga rancak dek kareno resleting lupo ditutuik. Pado saaik itu maya ko nio pamer juo caritnyo. Manunjuak an ka kawan-kawan inyo kalau inyo punyo baju baru. Pas inyo muta badan, tagalak urang tu dek kareno inyo lupo pasang resleting di bajunyo.


Pamain sepakbola nan kini bamain untuak raksasa Italia Juventus parnah mangalami kajadian nan indak mangenakkan. Pamain itu adolah galandang andalan tim nasional Prancis, yaitu Paul Pogba. Pogba mangaku pernah mangalami panculikan dan ditodoang manggunokan sanjato api. Kajadian itu dialami dek Paul Pogba di pinggiran kota di Prancis. Pogba mangaku katakutan karano inyo ditodoang manggunokan sanjato api dek dua urang di dalam sabuah apartemen. Bukan hanyo itu, sang parampok pun maminta sajumlah uang tunai kapado Pogba sabagai bantuak parlinduangan terhadap Pogba salamo satahun kamuko. Salain Paul Pogba, ado pamain lain nan pernah ditodoang sanjato. Pamain itu adolah Zarko Udovicic nan marupokan pasepak bola asal Serbia. Zarko ditodoang sanjato karano gagal mangeksekusi tendangan pinalti.


Tanggal 2 januari adolah tanggal dima Windy maikuikan acara yang di adoen oleh pemerintah satampek. Acara tasabuik adolah acara yang di laksanoen untuak mamilih Pemuda dan Pemudi daerah tasabuik untuak berpartisipasi terhadap perkembangan daerah. Acara Udah suni Sumatera barat. Seleksi patamo adolah malakuan tanyo jawek takait pengetahuan daerah satampek. Awalnyo Windy maraso picayo diri terhadap pengetahunnyo,tapi katiko berhadapan jo pewancara tibo-tibo Windy maraso sangek nerves dan maraso takuik jiko inyo malakuen kesalahan. Pertanyaan patamo pun diajuan oleh pewawancara tapi Windy nan saat itu damam panggung inyo indak dapek manjawek apo nan dipatanyoen. Saat itu nan menonton sesi wawancara Windy bukan hanyo juri tetapi ado beberapa peserta lain nan jugo menontonnyo dan hal itulah nan mambuek Windy manjadi sanget gemetaran.


Tadi pagi ambo mancaliak ponakan ambo lahiran. Taingek pas malahiaan anak ambo sekitar 5 tahun nan lalu. Kok maingek perjuangan malahian sangat basyukur bisa malewatinyo. Kini operasi malahian ndak saparah dan samanakuik an dulu. Ado metode eracs namonyo. Metode ko mambuek pemulihan pasca operasi ibu hamil labiah capek karano dokter anestesinyo mengkolaborasikan ubek nyeri nan aman bagi ibu dan bayinyo sahinggo mambuek pergerakan dari ibu hamil labiah capek dibandiang dengan operasi tanpa metode eracs. Ndak heran anak-anak kini banyak nan nio malahian dengan metode ko karano alah banyak contohnyo urang nan malahian pakai metode eracs laah bisa duduak setelah 2 jam pasca persalinan.


Bagi sasaurang nan indak tahu untuak mambuang ludahnyo haruih mamparatien dima inyo akan mangeluarkan air liurnyo tasabuik.  barikut iko caro mudah nan labiah aman dan indak maninggalkan kesan jorok ataupun dianggap sabagai sasaurang nan indak baretika.  partamo, indak meludah di tengah-tengah urang nan sadang ramai karano akan manimbulkan ketidaknyamanan tahadok urang tasabuik.  kaduo,  disarankan untuak meludah pado toilet atau wastafel sahinggo air ludah tasabuik akan mudah dibersihkan jo air.  katigo,  mambersihkan muluik jo tisu dan manghindari penggunoan tangan sacaro langsuang ka muluik untuak manghilangkan air ludah nan hinggap di bibir.  kaampek. Jika barada di tampek umum mako dianjurkan untuak mambuang ludah jo tisu tebal lalu mambungkusnyo jo rapi dan buang ka tampek sampah.


Hilangnyo fungsi rem bisa di sabekan dek banyak hal. Salah cieknyo rem ko bisa blong kalau acok bana di gunoan untuak turunan. Katiko ma rem hanyo manggunoan rem muko atau rem balakang sajo. Salain iko kampas rem nan abih bisa, rem auih atau rem paneh bisa pulo mambuek rem blong. Katiko awa sedang jalan jo kendaraan dan tibo-tibo rem onda atau oto blong, hal iko bisa mambuek awak panic dan takuik. Apo lagi kalau kondisinyo sadang di panurunan atau di pandakian ataupun di tangah jalan nan ramai. Hal iko bisa sajo mambuek awak kacelakaan. Tantunyo ado hal nan bisa awak lakuan untuak mangurangi rasiko kacalakaan, yaitu jo maantisipasi rem blong. Awak bisa mancek sacaro rutin kaadaan rem awak dan mangganti katiko paralu di ganti. Karano itu marilah rutin mamareso kandaraan awak ka bengke. Untuak mamastian kalau kandaraan awak aman di gunoan salamo pajalanan.


Saat barkunjung ka rumah lamanyo nan alah inyo tinggal selama 10 tahun kini mamiliki pemandangan nan sangek indak enak dilihat. Katiko inyo mambuka pintu rumah tasabuik bisa mancaliak banyak bana jaring laba-laba di dinding dan loteng selain itu juga inyo mancaliak banyak bana laba-laba nan taganggu jo kegiatannyo katiko mambuka pintu tasabuik. Laba-laba tasabuik langsung barlarian kesana kemari karano panik dan maraso ado ancaman. Selain itu juga katiko Lisa mamasuaki daerah dapur inyo mancaliak bagitu banyak kecoa nan ado di bawah meja makan tasabuik. Mancaliak itu Lisa langsung jijik dan barteriak. Lisa langsung pergi keluar untuak  meredakan rasa indak nyamannyo mancaliak keadaan rumah lamanyo tasabuik.


Baranang marupokan hal nan sangaik manyanangkan bagi sabagian urang. Namun baranang mampunyoi resiko nan cukuik gadang tarutamo untuak urang nan indak pandai baranang. Baranang dapek manyababkan urang mangalami tanggalam. Tanggalam tantunyo adolah hal nan sangaik manakuikkan bagi urang. Bagaimano indak, tanggalam sangaik manakuikkan karano dapek mambuek urang kahilangan nyawo dalam sesaat. Salain itu tanggalam dapek juo mambuek seseorang mangalami hal nan sangaik indak lamak. Partamo tanggalam dapek manyababkan aia masuak ka dalam hiduang kito. Hal iko tantunyo dapek mambuek kito kasulitan mahangok. Kamudian baranang dapek juo manyababkan aia masuak ka dalam tubuah kito. Hal iko dapek mambuek paruik kito maraso kambuang. Dan nan paliang manakuikkan adolah jikok kito tanggalam di lauik, kito bisa diserang dek ikan-ikan predator seperti hiu.


Terkadang katiko  salesai makanan tatantu nan mamiliki aroma kuat dan manempel di telapak tangan kadang akan sulit untuak dibersihkan dan manghilangkan baunyo.  barikut caro nan dapek dilakukan bia bau amis pado tangan tasabuik dapek hilang.  partamo,  manggunokan sabun nan mamiliki aroma cukuik kuat dan terbukti efektif untuak mambersihkan bau bau tatantu. kaduo,  manggunokan bubuk kopi jo air sarato mangumpulkan kopi kapado telapak tangan. katigo,  manggunokan  baking soda karano kandungannyo nan dapek manghilangkan bau amis sarato indak mamiliki bau nan bagitu manyengat.  kaampek,  manggunokan lemon karano kandungan vitamin C  kandungan asam sitrat nan dapek digunokan sabagai  penghilang bau amis.


Dari ketek ambo selalu kanai buli dek kawan-kawan. Alah jadi makanan sahari-hari dihino-hino dek urang-urang di sakalialiang ambo. Mungkin karano bantuak fisik ambo nan babeda dari nan lain. Dulunyo memang ambo sempat emse jo diri ambo surang, sampai-sampai ambo ndak nio kalua dari rumah, maleh bakawan jo anak-anak sagadang ambo. Cuma makin gadang ko ambo makin paham ba a caro nan mangkuah dan bisa mambuek perasaan emse ambo ko hilang. Caro pertamo nan ambo lakukan adolah dengan malupoan apo nan jadi kekurangan diri dan fokus kapado hal-hal nan jadi kalabiahan ambo. Abis tu ambo ndak pernah baranti-baranti untuak basyukur taruih kapado Allah nan alah mancipatakan ambo.


Kalian pernah indak mancaliak tumpuak an sampah katiko di pasar. Sabananyo itu yang mambuek urang maleh kalau ka pasar, kareno ado tumpuak an sampah yang dibuang sambarang se. Kalau indak mancari murah mungkin urang indak nio ka pasa nan banyak tumpuak an sampah kumuah. Kareno maraso jajok dan baun, tapi indak sadoalah pasar juo. Kareno ambo ado manamukan pasar yang barasiah dan indak manjajok an. Jadi ciri pasa yang barasiah tu, satiok lorong alah ado tampek nyo, di lorong-lorong indak ado sampah di kanan kiri ataupun dijalanannyo, di lorongnyo indak becek, patugas jo panjualnyo bakarajo samo untuak indak mambuek pasa manjadi kumuah.


Banyak urang nan sulik punyo anak akhirnyo mamutuihan untuak maangkek anak asuah. Hal iko dilakukan sabagai panciangan supayo bisa mandapek an anak. Antaro pacayo jo ndak memang metode ko banyak nan berhasil. Manuruik ambo, katiko kalian akan maangkek anak asuah harus dipikian matang-matang. Kalian harus punyo komitmen untuak memperlakukannyo samo sarupo anak kanduang surang, kalau ndak mako kalian bisa malukoi bahkan marusak mental anak nan ndak badoso. Contohnyo Siti nan marupokan anak angkek dari urang tuo asuahnyo nan diperlakukan babeda dengan saudara nyo nan lain. Katiko nyo tau baso bukan anak kanduang dari urang tuo asuahnyo mambuek Siti tau alasan urang tuonyo memperlakukannyo babeda sahinggo Siti maraso hiduik surang dan kesepian. Siti jadi acok manyendiri dan jadi tertutup di lingkungannyo.


Salah masuak amar mandi bisa sajo manyababkan banyak masalah, mulai dari masalah pribadi bahkan kadang sampai mambuek awak brurusan jo urang lain bahkan polisi. Baa kok betu ?, karano salah masuak kamar mandi bisa sajo mangganggu privasi urang lain, nan mano kadang bisa sajo mabuek urang ba prasangko buruak kadiri awak. Katiko awak salah masuak kamar mandi iko bisa manimbuakan spekulasi negatif atau prasangko nan indak indak dari urang kadiri awak. Urang bisa jadi sajo mangiro awak sangajo malakuan itu untuak malakukan tindakan kajahatan, sarupo mancibuakan urang ado bahkan marekan urang sadang malakukan kagiatan buang aia jo sagalo macam hal lainnyo.


Penyesalan bisa jadi emosi nan paliang lamo batahan dalam diri manusia. Berdasarkan Survei Penyesalan Dunia, sakita 20% responden dari survei tu mangaku maraso manyasa sapanjang waktu. Ndak bisa dipungkiri penyesalan tu emosi nan payah bana dihilangan. Raso penyesalan bahubuangan jo kaslahan nan kito lakuan di maso lalu. Samo jo maso lalu, penyesalan pun ndak bisa diubah. Kito hanyo bisa manjadikan itu sabagai palajaran hiduik atau cuman bisa ditarimo se dengan lapang dada.  Caro mailangan penyesalan mungkin bisa dilakuan dengan mahindari kesalahan nan samo di maso depan. Tapi sayangnyo ado kajadian nan cuman tajadi sakali saumua hiduik wak, jadi saaik wak malakuan kasalahan mako raso penyesalannyo akan ado saumua hiduik wak.


Farah punyo kawan yang suko bana bagarah, kadang bagarahnyo tu indak wajar se. Kareno manuruik farah kalau bagarah tu dari kaduo belah pihak samo-samo sanang nan iko indak inyo dan kawan nan lainnyo se tagalak nan farah sebagai urang yang dipagarahan maraso indak lamak hati. Pangalaman farah ko juo samo dengan apo yang pernah dibahas dek adolah influencer yang mangecek an kalau indak sadoalah hal bisa dipagarahan. Satiok urang juo punyo perasaan jadi jan sampai mangecek an urang baok parasaan bana. Wakatu itu farah pernah malu bana kareno dipagalak an dek kawan-kawan inyo salokal. Awal mulonyo inyo dipagarahan dek ciek urang dan bagarahnyo inyo mambuek kawan salokal tagalak, tapi indak dengan farah kareno inyo maraso malu bana.


Patang ambo mamasak onccom di rumah. Pas keluarga laki ambo datang ambo tawaran lah ka urang-urang tu. Ruponyo urang tu ndak ado nan suko karano manuruik nyo oncom tu adolah makanan busuak nan sangaik menjijok an kalau dimakan. Ambo tu galak se. Kalau kalian mahadok an situasi nan samo sarupo nan ambo rasokan mako caro untuak mahadok annyo adolah nan pertamo, jan pasoan urang tu untuak mamakan makanan fermentasi nan alah kalian buek kalau memang manuruiknyo makanan tu adolah makanan basi. Nan kaduo, haragoi pandapek urang tu karano pandapek urang pasti babeda-beda. Nan katigo, agiah pilihan samba nan lain sahinggo urang tu masih bisa makan basamo jo kalian. Kurang labiah mode tu lah caro nan bisa kalian lakukan kalau ado urang nan ndak suko jo makanan nan kalian buek.


Endang sanang bana mandapek undian, inyo manang undian dan mandapek an HP pengeluaran tabaru. Endang memang alah lamo nio manuka HP dek gara-gara HP nyo kini alah lambek performanyo. Kalian nan nio mandapek an hadiah dari undian biasonyo ado syarat nyo jadi ndak ado yang instant. Contohnyo dari undian awak mambali minum botol yang memang inyo maagia hadiah undian sacaro acak. Jan kalia tatipu jo undian karena akan mambuek kalian yang rugi. Ado langkah dan caro supayo awak tau nan ma yang undian asli. Patamo Undian yang asli mamiliki izin resmi yang tadapek no undian didalam kupon tu, kaduo pamanang pasti akan langsuang dipanggia oleh penyenggara dan batamu langsuang jo Notaris. Hati-hati kalau dapek undian dari sms atau telpon karena biasonyo malah maminta awak mantransfer sajumlah pitih.


Apo pun karajo kaduo urang tuo kalian ndak paralu kalian malu. Apokah itu karajo nyo mamatiak lado, tukang becak, atau pun tukang parkir kalian ndak buliah malu. Malah kalian harusnyo bangga dengan usaho nan lah nyo lakukan dek kaduo urang tuo kalian untuak ma iduik an kalian. Tanpa adonyo pengorbanan dari mereka kalian ndak akan barado di siko saat ini. Kalian ndak akan manjadi urang hebat. Alah seharusnyo awak mambaleh jaso mereka walaupun awak tau sabara pun awak bausaho mambaleh ndak akan pernah tabaleh. Mako dari itu, selalu do a kan urang tuo awak untuak selalu sehat dan di agiah umua nan panjang supayo awak bisa labiah lamo mambahagiakannyo.


Waktu liburan hari rayo patang ambo di ajak dek sanak ambo di kampuang untuak pai bawisata ka pulau nan terkenal di kampuang kami saat itu. Untuak manuju pulau tu kami harus mannyewo kapa dan harus manampuah perjalanan lauik kurang labiah satangah jam. Kapa pun alah di sewo dan kami pai barami-rami sakaluarga. Baru satangah perjalan paruik ambo ko ndak bisa di ajak badiskusi. Mual bana rasonyo. Ndak lamo abis itu muntah ko pun ndak tatahankan. Kalua lah sado nan ambo makan tadi pagi pas di rumah inyiak. Nan labiah parahnyo adolah muntah tu baserak-serak lo di ateh kapa. Untuanglah isi kapa tu sanak saudara se sadonyo. Kok ado urang lain mungkin lah di ambuangan ambo ka lauik lapeh.


Katiko awak sadang stres dan indak mood pasti rasonyo kesal bana digaduah jo urang. Apolai apo nan awak karajoan diambiak jo urang lain. Iko juo yang dialami dek Refa, inyo berang bana katiko yang saharusnyo inyo mangarajoan tugas di bagian desaign malah diambiak jo urang dan diganti jo bagian marketing. Refa ko banyak karajo juo indak iko se nan inyo karajoan tantulah berang si refa ko. Baa lah caro indak bakalabiahan bana berang nyo, kareno mereka samo-samo kawan kantua. Refa mananangan hati nyo jo patamo tarik nafas, kaduo mancerna apo nan tajadi, katigo inyo jalehanan bana ka urang nan maambiak karajoan inyo untuak samo-samo mancari solusi.


Marsya inyo alah dari 2 tahun nan lalu ikuik undian dan tayato kini inyo baru berhasil dan dapek manang undian. Marsya sanang bana hadiah nan diagiah penyelenggara di antaan langsuang ka rumah inyo. Salamo ini inyo basaba walaupun ndak pernah manang undian, tayato inilah hasil dari kasabaran dan doa-doa yang inyo lakuan. Untuak kalian nan manjadi pajuang manang undian bantuak marsya, ikuik an lah undian yang resmi dan asli. Basaba taruih dan badoa jo hati yang ikhlas anggap se itu karajo sampingan awak yang indak marugisn awak asal kewajiban awak yang sabananyo indak tabangkalai, jadi ikuik se lah katiko ado waktu jo kesempatan. Urusan manang itu razaki awak, dan alun manang pun indak marugian awak.


Kiki sanang bana di depan inyo kini alah ado HP baru nan inyo nanti-nantikan salamo ko. Bantuak HP baru kiki ko minimalis, slim tapi yobana mewah, kamera nyo ado 3 dan jarniah bana waktu awak bafoto, warno HP nyo ungu mudo. Memang alah lamo kiki nio mambali HP warno ungu mudo tu untuak mangganti HP inyo nan alah rusak dan kamera nyo alah ratak. Sanang bana rasonyo bisa mambali langsuang barang nan kiki suko jo pitih nan inyo tabung surang. Kiki memang suko manabung sajak dulu dan sampai inyo kuliah kini pun bak itu juo. Tabungan kiki salamo 1 tahun ko bisa untuak inyo mambali HP dengan kamera jarniah dan layar yang labiah ancak, HP kiki ko tacaliak labiah mewah.


Panyasalan nan paliang gadang dalam hiduik ambo katiko indak baraja labiah kareh dibangku kuliah. Alah lulus dari situ baru taraso oleh ambo katiko nio mancari karajo. Ambo malah karajo di yang bukan jurusan ambo. Satiok nio mandaftar ka lowongan nan sesuai jurusan ambo salalu maraso indak picayo diri karena waktu sekali pernah ditolak. Cukuik lamo ambo bisa maikhlaskan apo nan alah tajadi. Kahiduik an ambo waktu dikuliah ndak bisa diulang lai, kalaupun nio harus masuak dan tes masuak kuliah lo baliak. Manuruik ambo memang batua untuak awak harus mamanfaatkan waktu nan ado, dan maikhlaskan apo nan tajadi jan jadikan itu sabagai panyasalan tapi jadikanlah motivasi untuak kadepannyo. Seperti kato pepatah memang panyasalan selalu datang di akhir.


Dimas salalu mamantiangkan urang lain dari pado dirinyo surang. Itulah nan mambuek inyo maraso gagal kali ko. Dimas maraso gagal manjadi abang nan elok bagi adiak inyo surang. Adiak inyo nio minta japuik tapi malah disuruah pulang surang, dimas malah mangawanan kawan padusi nyo duluan yang mamimta tolong jo inyo, dari pado ka adiak inyo surang. Akhirnyo adiak dimas bajalan kaki sakitar 2 jam an baru nyampai ka rumah. Katiko alah sampai tumbang lah adiak inyo tu karena perjalanan yang panjang dan mambuek latiah. Dimas maraso gagal manjadi saorang abang katiko dapek kaba kalau adiak nyo pingsan katiko baru sampai rumah. Langsuang taingek dek dimas baa inyo tadi mamantiangkan urang lain dari pado adiaknyo surang.


katiko  pemerintah daerah mewajibkan kapado saluruh pelajar untuak mandapek suntik cacar bia mereka dapek terhindar dari panyakik tasabuik.  Namun Lisa saat itu nan indak mangetahui bahwa akan ado bidan ka sakolahnyo untuak manyuntik saluruh siswa.  satalah Lisa mangetahui akan ado vaksinasi tasabuik inyo langsuang mandadak pucat karano tarakhir kali inyo suntik adolah 7 tahun nan lalu sahinggo inyo barusaha untuak barsembunyi bia indak disuruh untuak suntik.  Namun karano gurunyo indak mangizinkan untuak kalua dan tetap barada di kelas sampai namanyo terpanggil oleh bidan jo terpaksa Lisa haruih manenangkan dirinyo surang di bangku kelasnyo.  melihat kawannyo nan saat iko sadang disuntik oleh bidan tasabuik inyo mandadak gemetaran karano jarum tacaliak bagitu manakutkan.


Maningkek an produksi aia ludah disabuik hipersaliva. Kondisi iko memang indak sacaro langsuang manimbuakan gangguan pado kasehatan, tatapi jikok aia ludah dibiakan mangalia kalua dan indak dibarasiahan, bisa tajadi iritasi pado kulik di sakitar muluik. Aia ludah nan balabiahan umumnyo tajadi pado bayi. Kondisi nan labiah umum disbauik "ileran" ko normal tajadi, tarutamo katiko bayi sadang tumbuah gigi. Sadangkan, paningkek an produksi aia ludah pado urang gadang bisa disababkan dek makanan nan asam jo padeh. Produksi aia ludah nan balabiahan bisa pulo dapek dialami dek ibu nan sadang hamil katiko sadang maraso mual. Kondisi ko normal dan indak mambahayokan kasehatan ibu hamil ataupun janinnyo.


Pancagahan pambullian malalui sakolah bisa jo marancang dan mambuek desain program pancagahan pambulian atau anti bullying. Mambangun komunikasi efektif antaro guru jo murid. Diskusi dan caramah tantang parilaku bullying. mambuek suasana sakolah nan aman, nyaman dan kondusif. Manyadiokan bantuan ka murid nan manjadi korban bullying. Malakukan partamuan sacaro batahap jo urang tuo atau komite sakolah. Pancagahan bullying nan bisa dilakuakn mayarakat jo caro mambangun kalompok masyarakat na padulijo palinduangan nak dimulai dari tingkek nagari jo kampuang yang namonyo Perlindungan Anak Terintegrasi Berbasis Masyarakat (PATBM). Kalau sadonyo bisa semaksimal mungkin malaksanakan pancegahan mode ko dapek mampaketek pulo kasus bully  nan tajadi.


Malu bana ambo katiko ditegur dek amak ambo di muko suami surang. Amak ambo mangecek an baun ambo baun bana. Baun badan tukang. Sabananyo ambo ndak masalah sih. Malah ambo sanang. Jadi bisa intropeksi diri. Cuma nan jadi masalahnyo tu adolah amak ambo tu mangecek annyo di muko laki ambo. Untuak kalian sadonyon kok ka manegur urang, sia pun urang nyo, apokah urang tadakek atau urang lain jan pernah di muko urang rami. Kalau kalian manegur urang di muko urang rami mako raso malu nyo tu pasti jadi balipek-lipek. Cukuik kecek an katiko baduo jo urang nan bersangkutan tu se.


Saat itu Lisa sadang manjalani senam  barsama kawan-kawannyo di sebuah ruangan nan telah barisik jo suara musik nan bagitu keras serta manampilkan gerakan nan ado di layar televisi di depannyo. Selain itu ado ciek urang wanita nan barada di depan sabagai instruktur senam. Namun katiko gerakan mangangkat kaki tibo-tibo saja ado suara nan cukuik nyaring di ma saat itu musik nan dinyalakan marupokan musik pendinginan sahinggo suara nan dihasilkan pun kecil dan tenang. Karano suasana saat itu sadang  tenang manyebabkan suara dari sobekan sarowa Lisa indak tahindari dan tadanga oleh seluruh urang nan sadang barada di ruangan tasabuik. Langsung saja bisa mancaliak keadaan sarowanyo nan tanyata alah mamiliki lubang nan cukuik besar sahinggo inyo langsung merapatkan kaduo kakinyo untuak manutupi sarowanyo nan telah robek tasabuik. Sambil manutupi sarowa Lisa juga manutupi wajahnyo manuju ka kamar mandi agar inyo dapek mangganti sarowa nan inyo pakai.


Antah apo nan pernah tajadi tapi ambo maraso diperlakukan ndak adil dek urang tuo ambo. Kadang ambo bapikia apokah ambo anak kanduang amak jo apak ambo atau cuma anak punguik nan ndak tau asalnyo dari ma. Dari ketek satiok kenaikan kelas pasti akak dan adiak ambo selalu dibalian baju baru, tas baru, dan sepatu baru dek apak jo amak ambo. Sedangkan ambo harus manunggu rusak dulu baru dibalian. Lamo-lamo raso sadiah tu baujuang kesal. Akhirnyo ambo beranikan untuak mananyo kapado amak jo apak ambo, tapi jawaban nan ambo tarimo ndak manjawek apo-apo. Mudah-mudahan raso kesal nan ado dalam diri ambo bisa manjadi cambuak untuak labiah bajuang dalam iduik sahinggo bisa mambaok ambo ka jenjang kesuksesan.


Dalam iduik banyak babagai pengalaman nan dirasoan. Kalau kecek urang pangalaman akan maajaan sasaurang untuak bisa malanjuik iduik ka mukonyo. Pangalaman-pangalaman nan dilalui tantunyo banyak macamnyo. Salah satu panglaman nan manyanangnkan yang ambo rasoan adolah ikuik Marching Band sawaktu ambo masih kuliah dulu. Barawal dari raso panasaran sampai akhirnyo ikuik lomba sampai kapangurusannyo ambo cubo. Urang nan baru ditamui  samo-samo kuliah tapi mampunyoi latar nanbabeda, kesibukan nan beda, dan karakter nan babeda pulo. Dari pangalaman nan partamonyo panasaran sampai mancubo banyak musik tari jo alat musik, itu marupakan pangalaman nan manyanangkan ambo salamo di maso pakuliahan nan sulik ambo lupoan sampai kini. Sampai kini alah baliak ka kampuang masing2, pangalaman nan ambo rasoan waktu itu nan ka bisa taulang baliak.


Saat den sadang mananjak gunung barsamo kawan-kawanku. Den barjalan terlabiah dahulu  karano takut Tertingga. Namun di perjalanan tibo-tibo ado sesuatu nan mangganggu pijakan di mano teksturnyo labiah lunak dan mampunyoi warna nan aneh. Saat itu den mangira kalau den manginjak  lumpur namun katiko den mancaliak ka bawah tanyato den indak sangajo manginjak kotoran manusia. Mancaliak itu den langsung jijik sambil barteriak melampiaskan rasa kesal. Kotoran manusia nan den injak mambuek sepatu manjadi kotor dan barbaun mancaliak itu den langsung pai ka tampek nan mampunyoi banyak rumput agar dapek manghilangkan kotoran nan alah manempel sepatuku namun tetap sajo saat itu indak barsih sahinggo den haruih mangeluarkan aia untuak mambersihkan kotoran manusia nan alah tertempel di bagian  samping sepatu.


Kawan-kawan ambo banyak yang mangecek an kalau pacar ambo ko salingkuh, tapi bongak nyo ambo indak picayo. Akhirnyo tabukti jo ambo soalnyo mancaliak dan tau langsuang ateh perselingkuhan mantan pacar ambo ko. Sabalum tu ambo mangumpuan bukti untuak manuduh nyo, mananangkan diri, ambo cari tau atas sagalo hal yang babedo dari inyo, ambo ikuik an inyo katiko pai sacaro tibo-tibo, jo manyuruah kawan ambo ko mamfoto mantan ambo katiko mancigok inyo sadang basalingkuh. Kawan ambo ko acok mancaliak inyo jalan jo urang lain, tapi ndak pernah sempat untuak mamfotoan. Wakatu alah tabukti inyo basalingkuh, sabana berang ambo alah didutoi salamo ko.


Jay saurnga pria nan indak manggosok giginyo salamo 20 tahun manungkapkan apo nan tajadi jo giginyo, malalui Emberassing Bodies. Mangingek batapo pantiangnyo manjago senyum jo gigi tabaik, tantu iko manjadi masalah nan gadang. Bisa jadi urang iko akan maraso basalah karano maleh mambarasiahan dan manghindar dokter gigi. Bahkangigi Jay alah 'mambusuak manjadi babarapo potongan'. Giginyo sangek parah tacakuik dalam karang, puing-puing, makanan dan bakteri nan mangareh, sahinggo saurang dokter spesialis harus mambaok giginyo sacaro manyaluruah sabalaum dokter gigi bisa maliek kasaluruahan masalahnyo. Maskpin Jay harus kashilangan sakitar 11 gigi, tarnyato akar giginyo sangek sehat, mambueknyo cocok untuak implan gigi, alternatif teknologi tinggi untuak gigi palsu.


Pengalaman menyedihkan dalam hiduik yaitu katiko Sani tingga kelas katiko dibangku 5 SD. Hal iko mambuek inyo manangih sajadinyo dek saat itu cuman inyo nan dinyatakan indak dapek naiak kelas. Hari itu, Sani sadiah bana sampai inyo indak dapek makan walaupun urang gaek nyo alah mambalian makanan kesukaannyo. Sani nan biasonyo salalu juara katiko barado dikelas-kelas sabalumnyo maraso sadiah jo hasil nan inyo tarimo saat itu. Sani dinyatakan tingga kelas dek inyo sakik sampai 2 bulan sahinggo kegiatan barajanyo indak dapek bajalan. Pihak sakola indak bisa maagiah keringanan untuak mampabaiki nilai karano Sani sakik katiko alah disemester duo dan dakek jo jadwal ujian. Sani nan indak mampu malanjuikan aktivitas barajanyo haruih mambuek nilainyo turun sahinggo timbulan keputusan tasabuik. Hal itulah nan manjadi pengalaman terburuk nan Sani rasoan katiko inyo ketek.


Awak nan nio masuak perguruan tinggi paralu tau baa langkah-langkah untuak mandaftar tes ujian nyo. Caro cukuik mudah nan patamo awak paralu cari informasi pendaftaran mahasiswa baru, kaduo katiko awak alah tau jadwal nyo sabalalum itu isi formulir pendaftara, katigo malampirkan berkas pendukung lainnyo, awak paralu juo memperhatikan berkas awak nan asli, terakhir awak tinggal tunggu jadwal ujian dan ikuik ujian tatulis. Baa mudah kan caronyo, ndak ado alasan untuak indak mangarajoannyo. Afan maikuik an caro mode tu waktu mandaftaf dan katiko inyo alah dapek jadwal tes, afan yo bana sungguh-sungguh baraja dan badoa supayo bisa masuak ka perguruan tinggi impian inyo.


Takuik kanai berang dek urang sakitar bisa manjadi kabiasaan nan buruak. Dek sakiang takuikny kagiatan apopun manjadi sasuatu nan bamasalah. Memang indak kasado urang bisa mangatasi rasa takuik dengan caro nan batuah. Urang pandiam labiah payah untuak maagiah saran untuak bisa tanang katiko diberangan karano inyo indak bisa manyampaian raso sakik hati atau bacarito ka urang jo caro mudah. Katiko kanai berang amati apo nan salah dan dek apo urang berang ka awak. Kalau maraso indak masuak aka urang tibo-tibo berang diusahoan untuak maagiah panjelasan sajaleh jalehnyo dan indak diikuik dengan emosi pulo. Kalau kareh basobok kareh indak ka basobok jalan kaluanyo. Dengaan sacaro kasaluruhan dan katiko salasai, resapi dan perbaiki kasalahan nan rasonyo alah babuek.


Awak salalu takuik jo nan namonyo kagagalan. Wajar urang-urang takuik gagal, karno kagagalan mambuek parasaan wak ndak nyaman. Wak bisa sadiah, berang, atau kesal kalau gagal. Ndak sado urang bisa marespon parasaan itu manjadi suatu motivasi atau hal positif. Banyak urang nan alah gagal maraso mudah menyerah, ndak picayo diri, dan takuik untuak bangkik. Kegagalan sananyo adolah petando kalau ado nan salah dari caro wak mancapai sasuatu. Kalau wak gagal harusnyo wak malakuan intropeksi, mancari dima latak kasalahan, dan macubo kambali dengan persiapan nan labiah mantap. Dengan mangenal gagal, kito jadi tahu arti kaberhasilan. Dengan marasoan gagal, kito dapek baraja untuak bangkik dan mahindari kasalahan.


Pado hari salaso tepatnyo di jam 5 sore di muko rumah. Naila manyaksikan baa kuciang nan inyo sayang sakarek. Takuik bana mancaliak keadaan kuciangnyo yang mulai indak banafas. Kuciang naila alah sakarek bana, pas momen sabalum inyo mati mambuek naila takuik. Kareno kuciango tacaliak kasakik an. Naila indak tau baa caro manolong kuciang tu lai kareno itu inyo sangaik katakuik an. Apolai naila mancaliak bana mato kuciang kasayangan nyo pas mangajang bantuak urang kasakik an. Naila maminta pertolongan apak nyo untuak mambaok kuciang ko dan mangubua an nyo di sampiang rumah setelah inyo mati yang sabana kuciang tu indak banafas lai.


Perpisahan sakolah akhirnyo tibo juo tantulah awak harus badandan nan rancak apolai yang padusi jan lupo pakai badak dan rangkaian lainnyo. Ambo juo ingin maingek an untuak jan lupo pakai jo lah abang bibia sakatek untuak pamanih jan lo taba bana, yang penting tacaliak sehat dan ndak galok bana bibia awak. Mangecek an soal perpisahan ambo yo taingek  bana rasonyo bapisah jo kawan-kawan di wakatu perpisahan sadiah bana rasonyo. Apolai awak ndak bisa lai samo-samo bantuak dulu lai jo kawan-kawan, jan heran kalau urang yang dulunyo kawan tapi agak ranggang sakatek dek gara-gara alah ndak basamo lai soalnyo awak alah samo-samo punyo kegiatan masiang-masiang. Wakatu perpisahan awak jan lupo loh mancaliak penampilan awak agar kesan nyo elok lo, jan lupo kecek ambo tadi untuak mamakai abang bibia.


Saurang anak nan diajarkan untuak bartanggung jawab ateh perbuatan nan inyo lakukan dan jugo mangakui apa nan alah inyo barbuat  marupokan salah satu tindakan nan benar untuak mambangun sikap dan kepribadian sasaurang nantinyo.  mangakui kesalahan ateh perbuatan nan inyo lakukan sarato maminta maaf dapek mamberikan kenyamanan bagi pikiran sarato perasoan sasaurang karano inyo alah mangungkapkan apa nan salah dan mangganjal sahinggo inyo akan labiah tentram  dalam manjalani kehidupannyo.  salain itu jugo barjanji untuak indak mangulangi perbuatan salah  tasabuik lai untuak kaduo kalinyo jugo marupokan salah satu jaminan sasaurang bia dapek mamperoleh maaf.  mako dari itu untuak hidup nan labiah tentram marilah kito manyampaikan dan mangakui apa nan manjadi kesalahan dan doso sahinggo urang nan dirugikan dapek mamaafkan.


Hari ko adolah hari bahagia sahabat ambo dari ketek. Hari ko nyo akan manjadi seorang istri dari seorang pria nan nyo idam-idamkan. Ambo pun terharu dan turuik bahagia mancaliaknyo bahagia. Satalah bakawan lamo kali ko ambo mancaliak sahabat ambo sarancak tu bana. Auranyo tapancar kalua. Mungkin karano cerminan hatinyo nan dipanuahi jo kebahagiaan hari ko jadi auranyo labiah kalua dari biasonyo. Dengan baju adat merah dan hiasan suntiang di kapalonyo mambuek tambah rancak dipandang. Pas bana jo makeupnyo nan gamour tapi tetap minimalis. Ditambah aksesoris-aksesoris nan disangkuik an di baju nyo nan lah mewah. Rancak bana anak daro hari ko.


Dalam sabuah organisasi ado nan namonyo panarimoan anggota baru nan mano perekrutan tu malalui pandaftaran nan dilakukan dek panitia nan alah ditunjuak. Pado acara panarimoan dan pelantikan manjadi anggota ado sarangkaian acara nan harus dilalui dek anggota baru untuak dapek pengakuan dari anggota lain. Acaranyo bamacam dari pambarian materi sampai pangujian loyalitas tiok anggota baru nan nio bagabuang. Biasonyo di malam tarakhir acara ado isitilahnyo bonding dan dibuek seakan-akan ado masalah dan anggota harus manyalasaian masalah tasabuik sacaro basamo-samo. Ancaman nan di agiah dek anggota organisasi tu adolah indak bisa masuak atau malanjuik an kenaggotaan. Ado nan takuik, khawatir dan ado pulo sampai manangih dek ekting anggota nan pandai mambuek carito yang alah di buek skenarionyo.


Banyak caro nan bisa dilakukan untuak basobok jo idola khususnyo penyanyi. Beberapa diantaronyo adolah dengan ikuik konser, acara jumpa fans, acara video call, atau bisa pulo ikuik acara-acara festival musik nan maundang penyanyi nan basangkuikan. Bisa batamu jo idola tantu sajo adolah hal nan mambahagiaan. Misalnyo sajo grup band Sheila on 7 nan babarapo hari nan kapatang mangguang di salah satu mall di Jakarta. Para fans saraso indak bajarak jo band nan mangguang. Sasudah manyanyi pun, mereka mampabuliahan untuak bafoto basamo dan gratis. Sabuah pengalaman nan indak akan talupoan bagi sabagian fans Sheila on 7. Dalam ciek sesi tu Sheila on 7 mambaokkan 7 lagu.


Walaupun penderito mysophobia sangat terobsesi untuak salalu barasiah, hal iko akan menyusahkan lo kalau di tampek umum. Untuak mengatasi fobia ko, ado babagai terapi di antaronyo yaitu hipnoterapi, sedentiasi sistemastis (sacaro perlahan mandakekan pasien dengan benda yang inyo takuti), konseling, psikoterapi, sarato cognitive behaviourial therapy (CBT). Salain itu, kalau alah masuak fase akut, biasonyo terapi yang digunoan pun mambutuhkan ubek-ubek sesuai jo anjuran dokter ataupun psikolog. Jadi, kalau lah diraso mengganggu bana kehidupan sehari-hari, disarankan untuak mengunjungi dokter atau psikolog. Sahinggo nantinyo baik dokter maupun psikolog dapek mambantu mandorong pasien untuak mengeksplorasi hal yang ditakutinyo, jadi pasien bisa mangontrol hal tasabuik melalui pikirannyo.


Dalam islam tingkek keimanan urang dicaliak sabara jauah raso takuik atau khauf  samo keikhlasan dalam ibadah. Apo se nan mambuek kito takuik babuek doso itulah raso takuik nan kito cari. Raso takuik muncul sairiang dengan raso cinta umat kapado Tuhan-Nyo. Katiko seseorang mencintai Allah mako urang tu akan takuik mambuek kesalahan dan takuik buek Allah murka. Raso takuik akan mamotivasi seseorang untuak taruih baamal dan maningkekan keimanannyo. Urang nan punyo raso takuik akan bahati-hati katiko batindak, karano satiok nan dilakuan pasti ado konsekuensinyo. Allah manjanjajikan surge bagi urang nan takuik pado-Nyo, karano urang nan takuik adolah urang nan bisa Manahan keinginan samo hawa nafsunyo.


Kebetulan bisuak adolah hari pernikahan apak jo amak ambo jadi kami baradiak kakak manginap di rumah urang tuo kami nan ado di kampuang. Sarupo biaso dari dulu ambo emang anak nan paliang acok mangawanan apak ambo untuak jalan pagi. Di pagi hari tu betapa takajuiknyo ambo katiko bajalan manuju tapi lauik banyak bana sarok nan batumpuak di pinggia trotoar tampek pajalan kaki. Nan parahnyo adolah saroknyo ko ndak saketek. Ambo raso sado warga nan tingga dakek-dakek sinan tu abih mambuang sarok ka sinan sadonyo. Jajok bana ambo malinteh di muko onggok an sarok tu. Alah baunnyo manyangik ditambah lo sarok ko baraia-raia sahinggo mambuek kumuah trotoar tu. Geleang-geleang kapalo se awak mancaliaknyo.


Sadang lamak-lamak mamiliah baju di salah satu butik langsuang takajuik bana karano mancaliak kawan lamo nan ndak ambo suko sadang mamiliah-miliah baju lo disinan. Kalau kalian ado di posisi nan samo jo situasi tu ambo punyo tips supayo bisa mahindar dari urang tu. Nan pertamo dan marupokan jurus ampuh dari ambo adolah icak-icak ndak caliak se. Kalau nyo tibo-tibo mamanggia icak-icak ndak danga se dulu. Kalau nyo gigiah barulah di respon. Kalau nyo ajak maota-ota panjang respon se sekedarnyo. Nan terakhir caronyo adolah icak-icak ado urusan se sahinggo ndak bisa lamo-lamo maota. Untuak baso-basi minta se nomor hpnyo. Abis tu kalian bisa cabut.